Tiltale for bl.a. forsøg på manddrab ved at have planlagt at dræbe flere personer på skoler m.v. ved skyderier. Påstand om konfiskation
Ret: Retten i Aalborg (1. instans)
Faggruppe: Straffesag — Nævningesag
Sagsemner: Liv og legeme;
Strafferetlige sanktioner og andre foranstaltninger;
Våben, eksplosiver og fyrværkeri;

/

RETTEN I AALBORG

Udskrift af dombogen

D O M

afsagt den 3. februar 2022

Rettens nr. 5-8447/2021
Politiets nr. 5100-73112-00007-20

Anklagemyndigheden
mod
Tiltalte
født Dato 1994

Der har medvirket nævninger ved behandlingen af denne sag.

Anklageskrift af 25. november 2021 er modtaget samme dag.

Tiltalte er tiltalt for overtrædelse af

1.

straffelovens § 237, jf. § 21 -forsøg på manddrab - ved i tiden fra omkring
2015 til den 16. december 2020 at have planlagt at dræbe flere personer ved et
eller flere skyderier på en eller flere bestemte skoler eller lignende institutioner
i Nord- eller Østjylland og i den forbindelse at have foretaget en række
handlinger som led i forberedelsen heraf, herunder

i tidsrummet fra 2015 til 2019 at have skrevet et manifest med
beskrivelse af sit ønske om at udføre et masseskyderi og sin
planlægning af udførelsen heraf
i tidsrummet fra den 26. juni 2019 til den 27. april 2020 at have
lavet adskillige videooptagelser med beskrivelse af sit ønske om at
udføre et masseskyderi og sin planlægning af udførelsen heraf at
have opnået skydefærdigheder
at have opnået våbentilladelse og tilladelse til at opbevare våben
på sin bopæl
i marts 2018 at have anskaffet sig en bil, som skulle bruges i
forbindelse med masseskyderiet/masseskyderierne i april og maj
2018 at have foretaget rekognoscering på flere
skoler og uddannelsesinstitutioner i Århus-området på internettet at
have foretaget talrige søgninger og indhentet
oplysninger om masseskyderier/skoleskyderier og
gerningsmændene hertil blandt andet i foråret/forsommeren 2020 på
internettet blandt andet i foråret 2020 at have foretaget talrige
søgninger og indhentet oplysninger om forskellige skoler og
uddannelsesinstitutioner samt en børnehave i Nord- og Østjylland,

Std 75274



/

side 2

herunder oplysninger om ringetider, antal elever og
undervisningsskemaer
i henholdsvis 2015 og 2017 at have anskaffet sig en pistol af
mærket Colt, kaliber 22 og en 9 mm-pistol af mærket Glock, som han
blandt andet opbevarede på sin bopæl på Adresse 1 sammen med
magasiner, skarp ammunition samt en kniv med en bladlængde på 18
centimeter, hvilket alt blev beslaglagt af politiet den 12. juni 2020 på
internettet at have foretaget talrige søgninger og indhentet
oplysninger om skydevåben blandt andet i november og december
2020, herunder ved den 13. december 2020 på Darknet at have
oprettet en ordre på køb af en AR-15 riffel samt i løbet af 2018 at
have anskaffet sig taktisk beklædning i form af
en kasket, en striktrøje, en vest med flere forlommer, et par bukser, et
nylonbælte, et par strømper, et par støvler samt et par handsker, som
han herefter opbevarede på sin bopæl på Adresse 1 i By 1, hvor
beklædningsgenstandene sammen med flere magasinbælter, en
patronpose, et pistolhylster samt to elefanthuer blev beslaglagt af
politiet den 16. december 2020,

hvilket forehavende mislykkedes, idet tiltalte blev anholdt den 16. december
2020,

2.

straffelovens § 192 a, stk. 1, nr. 1, jf. stk. 3, jf. våbenlovens § 10, stk. 1,
jf. § 2, stk. 1, jf. § 1, stk. 1, nr. 1, og nr. 3 , ved den 27. marts 2020 om
eftermiddagen på offentligt tilgængelige steder blandt andet i By 1 og By 2 og
under særligt skærpende omstændigheder at have været i besiddelse af en
skarpladt pistol, idet han som passager i en bus fragtede pistolen fra By 1 til By
2, hvor han indfandt sig i forretningen OK Plus på Adresse 2 med den
skarpladte pistol, som han endvidere fremtog, mens han sad på en bænk på et
offentligt tilgængeligt sted i byen, hvorefter han fragtede pistolen tilbage til sin
bopæl på Adresse 1 i By 1,

3.

våbenbekendtgørelsens § 59, stk. 1, jf. § 24, stk. 1, jf. stk. 2 og stk. 4, jf.
våbenlovens § 1, stk. 1, nr. 1, nr. 2 og nr. 3, ved den 12. juni 2020 om
formiddagen på Adresse 1 i By 1 at have opbevaret den i forhold 1 nævnte 9
mm-pistol af mærket Glock med isat magasin indeholdende 16 skarpe patroner,
yderligere to magasiner hver indeholdende 16 skarpe patroner samt 35 tomme
magasiner uden for et godkendt sikringsskab og uforsvarligt på et sted, der ikke
var utilgængeligt for uvedkommende, idet tiltalte opbevarede pistolen og
magasinerne med skarp ammunition i en skrivebordsskuffe, ligesom tiltalte
opbevarede de tomme magasiner i henholdsvis et skab og en skuffe.



/

side 3

Påstande

Anklagemyndigheden har påstået, at tiltalte dømmes til anbringelse i psykiat-
risk afdeling, jf. straffelovens § 69, jf. § 68.

Anklagemyndigheden har påstået, at der ikke fastsættes nogen længstetid for
foranstaltningen, jf. straffelovens § 69 a, stk. 2, 1. pkt., samt at der fastsættes en
længstetid for opholdet på 5 år, jf. straffelovens § 69 a, stk. 2, jf. stk. 1, 1. pkt.

Anklagemyndigheden har påstået konfiskation af:
en mobiltelefon af mærket Samsung med IMEI nr. 1
(kosternummer 400)
en mobiltelefon af mærket HTC med IMEI nr. 2 (kosternummer 419)
en stationær computer (kosternummer 420)
en stationær computer af mærket HP (kosternummer 508)
en bærbar computer af mærket Asus (kosternummer 509)
tre ekstern harddiske af mærkerne Seagate og Toshiba (kosternummer 421,
423 og 427)
tre usb-stik (kosternummer 418, 424 og 425)
fem magasinbælter (kosternummer 403 og 404)
to pistolhylstre (kosternummer 405 og 428)
taktisk beklædning bestående af en vest af mærket Tropical, et par støvler,
et par handsker af mærket 511 Tactical, et par bukser af mærket Rotcho
Battle, en sweater, to bælter, en kasket af mærket 511 Tactical og et par
strømper (kosternummer 406-414) samt
to elefanthuer (kosternummer 416).

hos tiltalte, jf. straffelovens § 75, stk. 2, og § 77a, 1. pkt.

Tiltalte, har nægtet sig skyldig i forhold 1 og 2 og erkendt sig skyldig i forhold
3. Efter afsigelsen af skyldkendelsen har tiltalte påstået sig idømt en
tidsbegrænset behandlings-dom.

Tiltalte har ved indledningen af hovedforhandlingen protesteret mod påstanden
om konfiskation. Tiltalte har efter afsigelsen af skyldkendelsen fastholdt
protesten for så vidt angår en ekstern harddisk (kosternummer 421) og to
elefanthuer (kosternummer 416).

Sagens oplysninger

Den 10. juni 2020 modtog Rigspolitiets Nationale Cybercrime Center (NC3) en
anmeldelse vedrørende en dansk person, som var aktiv i det såkaldte ”Incel” -
miljø. Incel er en forkortelse af "involuntary celibates". Ifølge anmel-delsen
tilkendegav den pågældende et had til danske kvinder, herunder studi-ner.
Vedkommende oplyste, at han tog stoffer og købte disse via ”Darknet” . Han
havde en forkærlighed for våben og gav udtryk for en fascination af



/

side 4

Person 1 og en række andre massemordere.

Politiet identificerede den pågældende som værende tiltalte, og den 12. juni
2020 foretog Nordjyllands Politi en ransagning på tiltaltes bopæl i By 1. Politiet
fandt og beslaglagde i den forbindelse bl.a.:

- en 9 mm-pistol af mærket Glock og isat fyldt magasin samt to tilhørende
magasiner med hver 16 patroner, der blev opbevaret frit tilgængelig i en
skrivebordsskuffe,
- en en pistol af mærket Colt, Government Model, Cal. 22, Long Rifle, med
tilhørende magasin, der blev opbevaret i et våbenskab,
- 8 kasser indeholdende i alt 354 stk. 9 mm-ammunition og 495 stk. kaliber 22-
ammunition, der blev opbevaret i et våbenskab,
- 37 tomme magasiner og 3 ”backstraps” (bagsideskæfter),
- en kniv med en bladlængde på 18 cm,
- en foldekniv,
- en række håndskrevne, selvmordsrelaterede sedler,
- en stationær computer,
- en bærbar computer,
- en ekstern harddisk,
- en mobiltelefon samt
- våbentilladelse og våbenlegitimation tilhørende tiltalte.

Ved ransagningen konstateredes det endvidere, at tiltalte var i besiddelse af
såkaldt taktisk beklædning i form af en kasket, striktrøje, vest med flere
forlommer, bukser, nylonbælte, strømper, støvler samt handsker.
Beklædningsgenstandene lå sammen med fire magasintasker.

Tiltalte blev den 12. juni 2020 sigtet for overtrædelse af våbenbekendtgørelsen
og våbenloven. Tiltalte blev anholdt og løsladt samme dag.

Den 16. december 2020 blev tiltalte igen anholdt, og den 17. december 2021
blev han varetægtsfængslet. Den 15. april 2021 blev varetægtsfængslingen
ændret til frihedsberøvelse i surrogat på psykiatrisk afdeling.

Den 16. december 2020 blev der i forbindelse med anholdelsen foretaget en
ransagning af tiltaltes bopæl og herunder beslaglagt bl.a.
- 3 stk. sorte magasinbælter til hhv. 6 eller 8 magasiner af mærket “TUFF“,
- 2 stk. brune magasinbælter til 8 magasiner af mærket “TUFF“,
- pistolhylstere,
- div. beklædningsgenstande,
- stationær computer,
- eksterne harddiske og
- flere usb-stik.

Der er under sagen dokumenteret oversatte passager fra et af tiltalte på engelsk
udarbejdet manifest med titlen "Titel 1", skrevet i



/

side 5

perioden fra 11. maj 2015 til 31. juli 2019.

Der er endvidere afspillet videosekvenser fra videodagbøger, optaget af tiltal-te
i perioden fra 2016 til 27. april 2020, og dokumenteret uddrag af tiltaltes
søgninger, opslag og indlæg på internettet.

Der er afgivet følgende forklaring under hovedforhandlingen den 17. januar
2022:

"...
Tiltalte forklarede, at han op til anholdelsen den 16. december 2020 boede
alene i en kollegielejlighed i By 1. Det havde han gjort i ca. 2½ år. Han er
opvokset hos sine forældre i By 2. Han har en halvsø-ster og 2 brødre.
Han flyttede hjemmefra, da han var 18 år, men han flyttede hjem til sine
forældre igen efter ca. 1 år. I en kort periode boe-de han sammen med sin
lillebror, Person 2. Hans barndom var som para-dis på jord, og han længes
efter den. Da han blev anholdt, modtog han kontanthjælp. Han stoppede
på HF i 2018, da han manglede 1 år. Han havde problemer med sin hals
og kunne ikke nå at spise nok i pauserne. Han har også forsøgt at
gennemføre nogle grundforløb som forbere-delse til at blive bl.a. slagter
eller kok, men det måtte han også afbryde. Han blev diagnosticeret med
Diagnose 1, da han var 25 år. Han lider også af Diagnose 2. Han har
været afhængig af medicin og var, da han blev anholdt, på nedtrapning af
Benzodiazepin. Han har eksperi-menteret lidt med stoffer som MDMA,
coke og amfetamin. Han har ik-ke været afhængig af stoffer. Han købte
stofferne på The Dark Web el-ler købte dem af bekendte. Han tog stoffer
sidst for et par år siden. Han har i en periode også drukket en del alkohol,
men han har ikke været afhængig af alkohol. Han havde ikke svært ved at
stoppe med at drikke, da han skulle på nedtrapning af medicin.

Han er heteroseksuel, men han har ikke haft en kæreste siden 2012, hvor
han havde et forhold, der varede i 2½ år. Han boede ikke sammen med sin
daværende kæreste. Han har også haft et forhold, der varede 6 måneder.
Begge forhold stoppede, fordi kvinderne slog op med ham. Begge
kvinder var ham også utro. Også i andre forhold har det været kvinden,
der slog op med ham. Han har kun en enkelt gang selv stop-pet et forhold.
Det kan godt være, at disse oplevelser har haft indfly-delse på hans syn på
kvinder. Han stoler ikke på kvinder i et forhold. Han har ikke haft noget
egentligt had til kvinder. På incels.co handler det om at overgå hinanden,
og han har overdrevet, når han skrev op-slag, for at få anerkendelse.

Foreholdt sin forklaring i grundlovsforhøret den 17. december 2020,
ekstrakten side 1301, linje 9-10, forklarede han, at man godt kan be-
skrive det som et had, men at han i dag ser det som lidt blæst op. Han kan
godt lide at tale med kvinder, da de ofte er mere følsomme end mænd.
Han har haft et had til kvinder, som opførte sig promiskuøst og



/

side 6

klædte sig udfordrende. Han betegnede denne type kvinder som "sluts".
Han stødte ofte på dem på de sociale medier eller bare, når han gik en tur.
Han har på Instagram og Facebook været venner med kvin-der, som han
vil betegne som "sluts". Det var mest i perioden fra 2015 til 2018, han var
irriteret på disse kvinder. Hans irritation er løbende blevet mindre, og nu
er der mere tale om en holdning, hvor han har en konservativ tilgang til
ting. F.eks. synes han, at man skal klæde sig yd-mygt, som man gjorde i
1900-tallet. Tidligere blev han vred over, at folk ikke gjorde det. Nogle
gange ledte han også efter noget at blive vred over, så han kunne føle
noget. Han søgte efter følelsen af lykke el-ler glæde. Fra 2018 og frem fik
han andre interesser, som kunne gøre ham glad.

Forevist foto med tekst, ekstrakten side 12797, forklarede han, at det er
ham, der har skrevet teksten til fotoet. Det kan godt passe, at det var i
2015, og at han har kigget på det igen den 8. december 2020. Han har
nogle gange kigget på ældre fotos, fordi han var nysgerrig efter, hvad han
tidligere interesserede sig for. Det var bare, fordi han var nys-gerrig og
ikke fordi, han skulle bruge det til noget eller havde trang til at kigge på
det. Han synes, at kvinden på fotoet er en ”slut” på grund af tøjet.

Forevist foto med tekst, ekstrakten side 12798, forklarede han, at det også
er ham, der har gemt det foto og skrevet den pågældende tekst. Det kan
godt passe, at han har kigget på fotoet igen i november 2020. Han har nok
haft en mappe med fotos, hvor han er gået ind på det før-ste og har klikket
videre på de andre fotos. Han er ikke gået ind på alle fotos enkeltvis.

Forevist foto med tekst, ekstrakten side 12799, forklarede han, at det også
er ham, der har skrevet teksten til det foto. Det samme gør sig gældende
for så vidt angår de fotos med tekster, der er i ekstrakten si-de 12871-
12873. Han ved ikke, hvorfor han skrev, som han gjorde. Det var ikke,
fordi han havde lyst til at voldtage eller partere nogen. Han overdrev sine
følelser. Han kan ikke præcist huske, hvordan han følte tilbage i 2015, da
det er mange år siden. Han føler ikke noget sær-ligt i dag, og det gjorde
han heller ikke, da han i 2020 gik ind på de forskellige fotos.

På et tidspunkt betragtede han sig selv som en del af incels-miljøet. Han
var på incels.co hver dag og skrev en masse opslag. Der er tale om et
forum med mænd, der har det dårligt, og som ikke har en kære-ste og
derfor ikke kan få børn. Mændene overgår hinanden ved at skri-ve dårlige
ting om kvinder. Han ved ikke, om mændene har et direkte had til
kvinder. Han opfattede det bare som en måde at få anerkendelse eller
opmærksomhed på. Ofte fordi mændene ikke har andre venner. Hans
konto på forummet hed "Profilnavn 1". Det var i 2015 og 2016, han var
mest aktiv på forummet. Han har overdrevet, når han skrev op-



/

side 7

slag. Det gjorde han, for at opslaget skulle blive set og kommenteret.
Efter 2018 har han kun været på forummet nogle få gange. Han fik det
dårligt med det, der blev skrevet, og han opdagede, at han blev sur over
nogle ting uden grund. Der var nogle strenge regler for, hvad man måtte
skrive, og det gjorde det svært at være åben om ting. Man fik f.eks. en
advarsel, hvis man beskrev en kvinde med positive ord, selv om der også
var negative ting i opslaget. Han har fået et par advarsler, men han kan
ikke huske for hvad. Der er også i incels-miljøet blevet omtalt
skoleskydere, bl.a. blev Person 3 og en mand i Canada, som han ikke kan
huske navnet på, ofte omtalt. Der var nogle, der syn-tes, det var fedt, når
det blev omtalt, mens andre syntes, det var over-drevet og lidt på kanten.
Folk kan godt have skrevet, at de kunne lide det, uden at de mente det i
virkeligheden. Han synes ikke, det var godt, at Person 3 slog 6 personer
ihjel. Der var bl.a. tale om 3 personer, der var dårligere stillet end Person
3 selv. Person 3 var en del af incels-miljøet. Der fandtes vist ikke et forum
dengang, men Person 3 blev ofte omtalt på forummet. Man må ikke
skrive noget om, at man har haft en kæreste eller et positivt forhold til en
kvinde. Hvis han havde gjort det, var han blevet udelukket. Han mener
ikke, at han var på forummet efter den 12. juni 2020, hvor politiet
ransagede hos ham første gang. Det var ikke foranlediget af, at politiet
kontaktede ham, han søgte det bare ikke længere. Han var stoppet med at
være på forummet før ransagningen.

Foreholdt dataaflæsning fra den 25. september 2020, hvoraf det frem-går,
at han var på incels.co kl. 17.53, ekstrakten side 7186, forklarede han, at
det godt kan passe. Det var en åben chat, og han havde ikke det angivne
antal ulæste chatbeskeder på det tidspunkt. Der er ikke andre, der havde
adgang til hans computer.

Foreholdt dataaflæsning fra den 27. september 2020, hvoraf det frem-går,
at han var på incels.co kl. 11.55, ekstrakten side 7194, forklarede han, at
det nok er rigtigt.

Foreholdt dataaflæsning den 1. oktober 2020, ekstrakten side 7217,
forklarede han, at han er bekendt med en fyr, der kalder sig "Profilnavn
2". Han er en fin fyr, som undrede sig over, hvor tiltalte blev af på forum-
met.

Foreholdt dataaflæsning samme dag, ekstrakten side 7218, forklarede
han, at han var blevet lidt pigesur, da han efter lang tid igen var på in-
cels.co, og der kun var en enkelt eller to, som havde savnet ham. Han
havde ingen venner, så han søgte anerkendelser på nettet. Det var ikke,
fordi han gerne ville være en del af miljøet. Han ville bare gerne have
kontakt med de personer, der befandt sig der. Det var ikke vigtigt, hvilken
holdning personerne havde.

Foreholdt dataaflæsning den 11. oktober 2020, ekstrakten side 7273,



/

side 8

forklarede han, at det godt kan passe, at han var på forummet den dag.

Foreholdt dataaflæsning den 29. oktober 2020, ekstrakten side 7734,
forklarede han, at han ikke nødvendigvis behøvede at logge ind, da det
plejede at ske automatisk.

Foreholdt dataaflæsning den 30. oktober 2020, ekstrakten side 7409,
forklarede han, at han ikke mener, der var en sammenhæng, når han først
kiggede på våben og derefter var på incels.co eller omvendt.

Foreholdt dataaflæsning den 7. november og den 9. november 2020,
ekstrakten side 7434 og 7450, forklarede han, at det godt kan passe, at
han var på forummet de pågældende dage.

Foreholdt dataaflæsning den 15. november 2020, ekstrakten side 7479,
forklarede han, at der var en bruger, der havde skrevet en kommentar om
"graycels", som er nye medlemmer på forummet, og dem var der for
mange af. Han gav udtryk for at kunne lide opslaget, og herved del-te han
det også.

Foreholdt dataaflæsning den 16. november 2020, ekstrakten side 7480,
forklarede han, at det er tidligere materiale, han tilgik. Han kan ikke af
opslaget se, hvilket materiale der var tale om. Det kan godt passe, at det
var hans egne tidligere opslag.

Foreholdt dataaflæsning den 17. november 2020, ekstrakten side 7482,
forklarede han, at han ikke kan huske, om han har været inde på en tråd,
som påskønnede Hitler. Han kan godt for sjov have set på et dumt billede,
som andre ikke vil synes var sjovt. De forskellige genera-tioner synes
ikke, at det samme er sjovt.

Foreholdt dataaflæsning den 8. december 2020, ekstrakten side 7565,
forklarede han, at det er en video på YouTube med en AR15 riffel. Det
var ikke, fordi han synes, den var særlig interessant. Det kan godt pas-se,
at det var lige efter, han havde været på incels.co, men der var ikke en
sammenhæng mellem de to ting, og forummet er ikke synonymt med
vold. Hans interesse for vold og våben hænger heller ikke nødven-digvis
sammen. Han synes ikke, at han har været på incels.co mange gange i
perioden fra september 2020 til december 2020. Han havde ik-ke så
meget at lave derhjemme, og det var slet ikke som tidligere, hvor han var
aktiv hver dag og skrev mange opslag. I 2020 interesserede han sig mest
for våben og naturen. Han kan godt lide at gå lange ture. Han havde ingen
venner. Han valgte selv at trække sig fra sine venner på grund af sine
helbredsmæssige problemer. Han blev medlem af By 3 Skytteforening i
2015, fordi han interesserede sig for våben. Hans interesse for våben
startede tidligt. Han har set billeder, fra han gik i børnehave, hvor han
leger med våben. Hans far og Person 2 interes-serer sig ikke så meget for
våben, som han gør, men de var også med-



/

side 9

lem af skytteforeningen, og de lavede ofte en familiedag ud af det, når de
var der. Hans far var også instruktør i skytteforeningen. Han har og-så
prøvet at komme lidt i By 1 Skytteforening, men de var ikke så
imødekommende som dem i By 3. Når han var i skytteforeningen, talte
han med de andre medlemmer om våben. De drak kaffe og hygge-de sig.
Der var også arrangementer, hvor man spiste sammen, men dem deltog
han ikke i på grund af sine halsproblemer. Han kom i skyttefore-ningen
hver anden uge enten sammen med sin far eller alene. Han gik til
pistolskydning. Det var præcisionsskydning. Han havde almindeligt tøj
på, når han skød. Med tiden blev han bedre til at skyde, men han er ikke
meget god til det. Man skal have været aktivt medlem af en skyt-
teforening i 2 år, før man kan få våbentilladelse og få lov til at tage sit
våben med hjem. Aktivt medlem betyder, at man skal skyde mindst 6
gange om året. Før han fik våbentilladelse, lånte han et våben af skytte-
foreningen. Man starter med at skyde med et lille våben, og så avance-rer
man, når instruktøren kan se, at man kan håndtere et større våben. Han fik
sit første våben, da han måtte. Det var en kaliber 22 af mærket Colt. Han
havde både en Colt og en Glock, da politiet ransagede hos ham første
gang. Han kan ikke huske, hvornår han fik sin Glock.

Foreholdt faktura af 9. november 2015, ekstrakten side 8192, forklare-de
han, at det godt kan passe, at det var på det tidspunkt, han købte sin Colt.
Den blev opbevaret af skytteforeningen, indtil han fik sin våben-
tilladelse.

Foreholdt faktura af 27. oktober 2017, ekstrakten side 8195, forklare-de
han, at det er rigtigt, at han købte sin Glock på det tidspunkt. Han fik den
udleveret i januar 2018. Han har altid ønsket sig en Glock. Han solgte
ikke sin Colt, da det var den første, han fik. Han har kun haft si-ne våben
med uden for sin bopæl, når han skulle have dem med i skyt-
teforeningen. Efter han fik inddraget sin våbentilladelse, skød han med
luftpistol, når han var i skytteforeningen. Han blev meget overrasket, da
politiet den 12. juni kom og ransagede hos ham. Først blev han rin-get op,
men han troede ikke rigtig på det, før politiet kom. Politiet be-slaglagde
bl.a. begge hans pistoler, to knive, ammunition og hans com-putere.

Forevist fotos, ekstrakten side 500 og 503, forklarede han, at den ene
pistol blev fundet i våbenskabet og den anden i skrivebordsskuffen. Han
havde en del æsker med ammunition. Han havde den mængde am-
munition, fordi han måtte. Der var ammunition for ca. 2.000 kr. Det føltes
godt at have den mængde ammunition. Han havde også flere ma-gasiner,
end han skulle bruge. Han tog sig den frihed at have den ene pistol i
skrivebordsskuffen, da han ikke mente, at det gjorde nogen ska-de. Han er
amerikanersindet, når det kommer til våben. Han kunne godt lide at tage
pistolen frem og kigge på den, og han slap for at låse den ud af skabet,
når den lå i skuffen. Den havde ligget der i noget tid -i hvert fald i nogle
måneder. Den har tidligere været låst inde i skabet.



/

side 10

Magasinerne lå samlet i en kasse uden for våbenskabet, fordi der var
bedre plads. Det ene magasin, der lå under hans sovesofa, var i stykker.
Han havde en Bowie kniv. Han havde fået den i julegave. Han brugte den
ikke til noget bestemt. Han brugte heller ikke lommekniven, der lå i
skrivebordsskuffen til noget bestemt. Det kan godt være, at han havde
knivene, fordi de var en del af hans fantasi. Han interesserer sig ikke så
meget for knive.

Forevist fotos af beklædning, fundet i forbindelse med ransagningen,
ekstrakten side 511-513, forklarede han, at beklædningen var en del af
fantasien. Han fik en følelse af spænding, når han købte det. Han havde
brugt støvlerne en enkelt gang, men ellers var det helt nye ting. Flere af
tingene var stadig pakket ind i plastik. Han skulle have tøjet på under et
angreb. Han ville lave et skoleskyderi eller et masseskyderi. Han be-
sluttede sig aldrig helt for det. Han mener, at han købte tingene i 2018.
Støvlerne og handskerne købte han i en butik i Aarhus. De andre ting
købte han over nettet. De computere og mobiltelefoner, som politiet
beslaglagde, var hans. Han mener ikke, at han havde så mange selv-
mordstanker i juni 2018. De breve, som politiet fandt, havde han skre-vet
i løbet af foråret. Han har aldrig prøvet at begå selvmord, men han har
ofte fantaseret om det. Han startede med at tænke på selvmord, al-lerede
da han var teenager. Brevene var en slags forberedelse. Han købte også på
et tidspunkt et reb. Han kan ikke huske, hvornår det var. Rebet var en del
af en fantasi om at begå selvmord. Han blev kørt til psykiatrisk skadestue
efter ransagningen i juni 2020. Han blev der ikke mere end et døgn. Hvis
han havde sagt nej til at tage med, var han bare blevet tvunget med, så
han valgte at tage med frivilligt. Han mistede sin våbentilladelse i
september 2020. Han blev ked af det og talte med fo-rebyggerne fra
politiet om at få den tilbage. Han fik at vide, at der kun-ne gå mellem 2
og 5 år, før han kunne få den tilbage. De besluttede derfor at omregistrere
hans våben til hans far, som så skulle opbevare dem for ham. Det var helt
efter bogen og efter aftale med forebygger-ne. Hans far opbevarede begge
våben, noget af ammunitionen og en kniv. Det var meningen, at tiltalte
skulle have sine våben, når han fik våbentilladelsen tilbage. Hans far
købte ikke noget af ham.

....

Tiltalte forklarede videre, at han har skrevet manifestet alene. Han har
skrevet det på engelsk, fordi han bedre kan lide at skrive på engelsk. Det
var en del af fantasien, at manifestet skulle offentliggøres, men det var
ikke derfor, han skrev det på engelsk. Han blev inspireret af andre, der
også har skrevet et manifest i forbindelse med et massesky-deri. Han
kaldte manifestet for "Titel 1", da mange ting var åbenlyse for ham, men
ikke for andre, enten fordi andre ikke for-stod dem, eller fordi de var
ligeglade med tingene. Han mener, at han startede på at skrive manifestet
i 2015. Han kan ikke huske, hvornår han overgik til at skrive det som en
dagbog, men han mener, at han



/

side 11

skrev på det helt frem til 2018.

Foreholdt datoen den 31. juli 2019, ekstrakten side 10763, forklarede han,
at det godt kan passe, at det var sidste gang, han skrev i manife-stet. Han
droppede fantasien om et angreb i 2018, hvorefter han over-gik til at
skrive dagbog. Han skrev for at få de tanker ud, som han ik-ke kunne
snakke med nogen om. Det var både alvorlige tanker og mere dagligdags
tanker, svarende til at tale med en kammerat. De al-vorlige tanker
handlede bl.a. om vold og selvmord. Det var også al-vorlige tanker, han
skrev i manifestet. Det var ikke nødvendigvis tan-ker baseret på had. På et
tidspunkt gik han over til at lave videodag-bøger. Han var på et tidspunkt
meget vred, og han beskriver derfor også sit had i dagbogen. I kapitlet om
ideologi forestillede han sig et samfund lidt ligesom i 1900-tallet, hvor
folk gik anstændigt klædt og opførte sig ordentligt. Det synes han ikke
altid, at folk gør i dag.

Foreholdt manifestet, ekstrakten side 6181, linje 24-32, forklarede han, at
der står flokdyr, så er det oversat fra "Sheeps" på engelsk, og det, han
refererer til, er folk, som ikke tænker selv og som bare gør, hvad der
forventes af dem. Han har ikke gjort sig klart, om det var en bestemt
gruppe af personer, han henviste til. Når han beskrev sig selv som oplyst,
så var det fordi, der var mange, der ikke vidste ting eller blot ignorerede
dem. Han mente på det tidspunkt, at han vidste mere end de fleste andre
mennesker. Han ser det ikke helt så ekstremt i dag, og i dag mener han
ikke, at han er bedre end andre mennesker.

Foreholdt samme side, linje 33-43, forklarede han om sit syn på beho-vet
for massemordere, at afsnittet er skrevet i perioden fra 2015 til 2018, hvor
han troede på fantasien. Det er skrevet mere voldsomt, end det var tænkt.
I 2015 var han meget interesseret i massemordere, og når han interesserer
sig for noget, så bliver han dybt involveret i det og vil lære alt om det.
Han ønskede også at virke mere oplyst, end han var. Han syntes, det lød
fedt, da han skrev det. Det var en fantasi, ligesom han tidligere har
fantaseret om andre ting, f.eks. at begå et bankrøveri eller at blive
bodybuilder. I perioden fra 2015 til 2018 hav-de han en fantasi om at slå
mennesker ihjel, men i august 2018 gik det op for ham, at det bare var en
fantasi. I perioden fra 2015 til 2018 troede han på, at han havde lyst til at
slå mennesker ihjel. Han havde sat en dato på, hvornår han skulle lave et
angreb. Han forberedte sig på det og udlevede det inde i sit hoved mange
gange. Det endte dog med, at han ikke længere følte noget for det. Han
havde opbrugt spændingen. Der var ingen motivation i det for ham, og
han kunne ik-ke finde mere om emnet at læse. Det gik op for ham, at han
ikke kun-ne finde på at slå nogen ihjel eller at gøre nogen fortræd fysisk
eller psykisk. Han har for meget empati, og det var egentlig bare spændin-
gen, han havde brug for.

Foreholdt manifestet, ekstrakten side 6183, linje 4-18, forklarede han,



/

side 12

at han blot skriver om noget faktuelt. Det kunne han ikke finde på i dag.
Nu mener han ikke længere, at det er nødvendigt at slå kvinder ihjel, fordi
de kan føde børn. Han har overvejet mange muligheder, da han
fantaserede om et masseskyderi, herunder i et klasseværelse. Det var nok.
fordi han var inspireret af de skoleskyderier, der var sket i USA.

Foreholdt manifestet, ekstrakten side 6184, linje 16-20, forklarede han, at
han på et tidspunkt havde et ønske om at komme ind i militæ-ret. Det var
ud fra en tanke om, at han godt kan lide våben, træning og natur. Han
kunne ikke få ønsket opfyldt på grund af sit helbred. Han ville ikke ind i
militæret for at slå folk ihjel på statens vegne. Det er meget overdrevet,
når han skriver sådan.

Foreholdt manifestet, ekstrakten side 6185, første afsnit, forklarede han,
at målet for hans liv på det tidspunkt var at slå mange mennesker ihjel.
Han ledte efter et emne for fantasien. Det var inde i hans hoved og blev
ikke til virkelighed. Senere fik han nye mål for livet. Da han var i
fantasien, troede han, at det var hans mål, men nu ved han, at det bare var
en fantasi. Det svarer til, da hans mål for livet var at blive bo-dybuilder.
Det var også urealistisk.

Foreholdt manifestet, ekstrakten side 6185, sidste afsnit, forklarede han,
at han overdrev, når han skrev om sin holdning bl.a. til angrebene begået
af Person 1 og angrebet mod Charlie Hebdo. Han syntes, at em-nerne var
spændende, men det var ikke sådan, at han blev glad, når der skete et
angreb på noget eller en katastrofe i verden. Han blev fas-cineret af det,
fordi det var ekstremt. Han blev også fascineret af Person 1 og hans
angreb, men han mener ikke, at han blev misundelig på Person 1. Det kan
han ikke huske, at han blev.

Foreholdt manifestet, ekstrakten side 6187, linje 2-11, forklarede han, at
han på det tidspunkt tænkte, at det kunne være godt at dø ung. Han er
stadig ikke glad for livet. Det skyldes både sagen og de helbreds-mæssige
problemer, han har. Nu har han dog ikke længere et ønske om at dø.

Foreholdt manifestet, ekstrakten side 6187, fra afsnittet "hvorfor gjor-de
jeg det" til side 6188, linje 5, forklarede han, at han tidligere har haft en
fantasi om at begå et bankrøveri. Han skriver ikke, at hans plan om et
skoleskyderi er en fantasi, da det først gik op for ham i 2018. Han har
interesseret sig meget for skoleskyderiet på Columbine High School, da
det var det første rigtigt alvorlige skoleskyderi. De var to personer om at
begå det, og medierne dækkede det på en sær-lig måde. Han har bl.a. fulgt
et forum på internettet, som kun om-handler skoleskyderiet på Columbine
High School. Han var ikke så aktiv på det forum, men han skrev nogle få
kommentarer. Han mener, at det var i 2015-2016. Han skrev nok mellem
100 og 200 kommenta-



/

side 13

rer. Andre steder på internettet har han skrevet mange flere kommen-tarer.
Han kan ikke huske, hvad han skrev. Han hyldede ikke skole-skyderne,
og det gjorde de andre på forummet heller ikke. Formålet var at blive
klogere på skoleskyderiet. Han ville gerne kende alle de-taljerne.

Foreholdt manifestet, ekstrakten side 6189, linje 3-5, forklarede han, at
hans mål var at få et adrenalinsus, når han i sit hoved forestillede sig, at
han gjorde noget. Det var ikke nødvendigt at gøre det i virke-ligheden.
Han overdrev også meget i denne del af manifestet. Han har ikke behov
for at få kontrol over andre eller lyst til at slå folk ihjel. Han synes bare
ikke, at nogen skal have magt over andre. Han føler ikke, at andre skal
bestemme, og det var derfor, at han skrev, som han gjorde. Det med gud
har han stjålet fra nogle andre. Han er slet ikke sådan i virkeligheden.

Foreholdt samme side, linje 28-33, forklarede han, at det ikke rigtig giver
mening, det han skriver. Han har skrevet om mange forskellige grunde til
at begå et angreb, og de hænger ikke helt sammen. Han kan huske, at han
gerne ville have en grund til at gøre det, så det gav mere mening for
andre.

Foreholdt manifestet, ekstrakten side 6190, linje 34-37, forklarede han, at
han fantaserede om at dø inden for 3 år, men at der ikke var tale om en
egentlig plan.

Foreholdt manifestet, ekstrakten side 6196, linje 5-6, forklarede han, at
han prøvede at lære alt om skoleskyderier. Han så det som en form for
research. Han læste og så alt herom, og han blev medlem af et for-um på
internettet, hvor folk vidste mere om skoleskyderier, bl.a. det på
Columbine High School, end man normalt fik at vide. Oplysninger-ne
havde de fået ved at søge om aktindsigt. Det var et meget empa-tisk
forum. Han researchede også omkring Person 4. Han fandt et Excel ark,
udarbejdet af Person 4, med oplysninger om masse-mord, som han
efterlignede. På hans eget ark var der kun ca. 20 mas-semord med. Det
var nok i 2017, han lavede det. Han kan ikke huske, hvorfor han lavede
arket. Det var ikke for at forberede sig på det per-fekte massemord. Det
var bare, fordi han var interesseret i emnet.

Foreholdt manifestet, ekstrakten side 6197, afsnittet ”han havde ret” , de
første 5 linjer, forklarede han, at han ikke har noget imod musli-mer. Han
har haft en ven, der var muslim. Han ved ikke, hvorfor han skrev, som
han gjorde. Det, han skriver om kulturen, giver ikke me-ning for ham i
dag.

Foreholdt manifestet, ekstrakten side 6198, linje 8-12, forklarede han, at
han har læst noget af Person 5's manifest. Han synes ikke, det hænger
sammen, det, han skriver om muslimer og sorte. Han ville



/

side 14

gerne formulere en grund til at gøre, som han planlagde, men fantasi-en
var ikke rettet mod en bestemt persongruppe. Det kunne for så vidt bare
være nogle blanke ansigter.

Foreholdt manifestet, ekstrakten side 6202, nederste afsnit med over-
skriften "sympati/empati", forklarede han, at afsnittet handler om em-pati,
som han altid har haft meget af. I afsnittet drøfter han empati i forhold til
sin lyst til at dræbe. Han har aldrig været oppe at slås, og hvis han kom op
at skændes med en i sin barndom, fortrød han det al-tid næsten med det
samme. Han betragter sig selv som empatisk, og det, han skrev, var bare
fantasi. Det var noget, der foregik i hans ho-ved, og som aldrig kom til
udtryk i virkeligheden. I dag ser han også sig selv som en empatisk
person.

Foreholdt manifestet, ekstrakten side 6203, afsnittet "mit had mod
sympati", de første 7 linjer, forklarede han, at det er overdrevet, det han
har skrevet. Han synes dog stadig, at det er patetisk, hvis man vi-ser
sympati med andre ved at sætte et flag på sin profil på de sociale medier.
Det er bare for at gøre opmærksom på sig selv, og det hjæl-per reelt ikke
nogen.

Foreholdt samme side, manifestet, ekstrakten side 6203 – afsnittet "ingen
våben ingen frihed", forklarede han, at han ikke er enig i Dan-marks
regler om våben. Han synes, reglerne er alt for stramme. Han kan dog
godt se, at der nok er for få regler i USA. Han kunne ønske sig en
mellemting. Hvis han boede i USA, var der ikke sket noget ved, at han
havde en pistol liggende i sin skuffe. Det var hans plan at bruge en Glock
til sit masseskyderi. Han ved ikke hvorfor, måske bare fordi det var hans
favoritpistol. Det var en fantasi, han skrev om. Han ville ikke gøre det i
virkeligheden. Der er ikke sammenhæng mellem, at han skrev om en
Glock i sin fantasi, og at han købte en Glock i vir-keligheden.

Foreholdt manifestet, ekstrakten side 6204, linje 5-7, forklarede han, at
han bare giver udtryk for nogle af sine personlige holdninger. I Danmark
må man ikke engang have en peberspray, som man kan for-svare sig med.
Han har ikke så meget at sige til, at han også skrev om sin egen massakre
og en eventuel sammenhæng med, at folk ikke kan forsvare sig.

Foreholdt manifestet, ekstrakten side 6209 - afsnittet "Derfor er jeg andre
mennesker overlegen", forklarede han, at han forsøgte at styrke sin egen
selvtillid og sige til sig selv, at han var god nok. I dag mener han ikke, at
han er klogere end andre mennesker, men han mener, der er en del ting,
som andre mennesker ikke lægger mærke til eller er li-geglade med. Det,
han beskriver i manifestet, er kun en fantasi. Det fandt han ud af i august
2018. Han har også tidligere fantaseret om ting, f.eks. om at begå et
bankrøveri. Det foregik på samme måde,



/

side 15

hvor han forberedte sig og købte tøj til det. Når han har lært alt om et
emne og udlevet fantasien mange gange i sit hoved, er den opbrugt for
ham.

Foreholdt manifestet, tillægsekstrakt 2, side 32, linje 9-7 fra bunden,
forklarede han, at han på det sted omtaler sin tidligere fantasi om at begå
et bankrøveri. Han købte udstyr og rekognoscerede. Han kom-mer dog
altid med undskyldninger for ikke at gennemføre det. Han havde en 15-20
års plan med det samme indhold, som beskrevet i ma-nifestet. Planen
omfattede også, at han skulle være soldat og begå masseskyderier, men
det var meget urealistisk. Det kunne ikke lade sig gøre for noget
menneske, det var noget, der kun kan ske på film. Han troede, det var en
drøm, men det var faktisk bare en fantasi.

Foreholdt manifestet, ekstrakten fra side 6232, de 2 sidste linjer, til si-de
6233, linje 5, forklarede han, at medlemskabet af skytteforeningen var en
del af hans plan. Han fokuserede på at lære korrekt vejrtræk-ning, at stå
rigtigt osv. Han var ikke i stand til at forestille sig, hvor-dan det ville være
at skyde et menneske. Det var ham, der startede i skytteforeningen, og så
ville hans far også gerne være med, så det kunne blive en familieinteresse.
Det var tiltaltes interesse, der gjorde, at de startede i skytteforeningen.
Han troede på sin plan, da han star-tede i skytteforeningen, og det var
med det formål at træne sine sky-defærdigheder, at han startede.

Foreholdt manifestet, ekstrakten side 6240, linje 19-20, forklarede han, at
han på et tidspunkt havde fastlagt, at masseskyderiet skulle ske i august
2018. Det var efter august 2018, det gik op for ham, at det bare var en
fantasi. Han nævner det også i en af sine videodagbø-ger fra 2019. I
august 2018 fik han andre interesser.

Foreholdt manifestet, tillægsekstrakt 2, fra side 14, afsnittet ”Mit had” , til
side 15, linje 1, forklarede han, at han godt kan huske at have skrevet
sådan. Han overdrev, som han altid gjorde. Det var ikke no-get, som han
havde lyst til at gøre i virkeligheden. Det svarer til, når andre folk siger,
de vil slå nogen ihjel, når de bliver sure, uden at me-ne det. Det var kun,
fordi han lige i situationen blev sur, og så over-drev han det. Længere
nede på samme side skriver han noget om, at han ønsker alle døde
undtaget sin familie. Det skrev han, fordi han vil-le være lidt ”edgy” .
Han gik lige til grænsen, når han skrev, og det kan godt virke lidt
voldsomt, når man læser det.

Foreholdt manifestet, tillægsekstrakt 2, side 16, linje 2-15, forklarede han,
at han også overdriver her. Han kunne lige så godt bare have tænkt, at
babyen skulle klappe i eller lignende. Det kunne være fordi, han havde
været et sted, hvor han havde hørt en grædende baby, at han skrev, som
han gjorde. I dag tænker han, at det er overdrevet, det han skrev.



/

side 16

Foreholdt manifestet, tillægsekstrakt 2, side 17, linje 26-50, forklare-de
han, at når han læser det nu, så mener han, at det er en overdrivel-se. Det
ligner noget, som han kunne finde på at skrive på et forum for at få
anerkendelse, men her er det så også kommet med i manifestet. Det kan
godt være, at det var en del af hans fantasi, men man kan se, at han
hopper rundt i det, uden at der er en bestemt gruppe, det skulle gå ud over.
Målet ændrer sig hele tiden.

Foreholdt manifestet, tillægsekstrakt 2, side 18, linje 10-22, forklare-de
han, at han i dag ikke ser sådan på en voldtægt af en kvinde. Han kan godt
høre, at det lyder voldsomt og ekstremt overdrevet. Han havde måske lige
været inde på et forum og derefter kommet til at skrive noget lignende i
manifestet. Det er svært for ham at svare på, om han havde den holdning,
da han skrev det. Han kan ikke huske, hvordan han betragtede det på det
tidspunkt. Han tror, at han skrev det sådan, som han troede, at de andre på
forummet anskuede det. Det lyder voldsomt, men han mener ikke, at det
er det samme, som at nogen fra forummet ville gøre det i virkeligheden.

Foreholdt manifestet, tillægsekstraktens 2, fra side 25, linje 3 fra bun-den,
til side 26, linje 6, forklarede han, at han ikke har så mange kom-mentarer
til det afsnit. Han kan ikke huske, hvordan han havde det, da han skrev
det, men han vil mene, at der er tale om en overdrivelse.

Foreholdt manifestet, tillægsekstraktens 2, side 30, linje 13-33, forkla-
rede han, at det er en beskrivelse af hans 15-20 årige plan, hvor han skulle
være den største massemorder i verden. Det var helt urealistisk, og derfor
lavede han i stedet den 3 årige plan med V-day. Han kan ik-ke huske mere
om, hvorfor han ændrede planen. Planen var 3-årig, men allerede efter 2
år synes han ikke, at den var så spændende mere, og da datoen nærmede
sig, fandt han på en undskyldning over for sig selv, så han ikke behøvede
at gennemføre planen. Foreholdt et afsnit længere nede på samme side
forklarede han, at han har haft en tanke om at få en medskyldig. Det var
inspireret af skyderiet på Columbine High School. Han ville gerne have
en anden at snakke med om tinge-ne. Han ville ønske, at han kunne
snakke med nogen om sine tanker, men det kunne han ikke, da han så
ville blive straffet. Foreholdt en linje på samme side om, at han gerne
ville have en medskyldig, som han kunne fortælle alle sine fantasier til og
også sin plan for V-day, forklarede han, at han ikke ved, hvorfor det står,
som om der er for-skel på de andre fantasier og planen for V-day. Han
havde ikke en plan, da der bare var tale om fantasi. Han ved ikke, om det
var sådan, han havde det, da han skrev det.

Foreholdt manifestet, tillægsekstrakt 2, side 31, linje 32-38, forklare-de
han, at han på det tidspunkt havde en tanke om, at det værste, der kunne
ske, var, at han blev opdaget under planlægningen, så han ikke



/

side 17

fik gennemført det, han gerne ville. Han stoppede det dog af sig selv i
2018.

Foreholdt manifestet, tillægsekstrakt 2, side 31, afsnittet ”Plottet på V-
day” , forklarede han, at tanken om V-day kom til ham i forbindelse med,
at han startede på HF, hvor han var syg i en periode. Han tænk-te nok, at
han ikke kunne holde ud at leve på den måde. Der var ikke i øvrigt nogen
særlig grund til, at det lige var på det tidspunkt, det star-tede. Det var en
god skole, han var startet på. Der var nogle gode læ-rere og nogle søde
medstuderende.

Foreholdt manifestet, tillægsekstrakt 2, side 34-35 om sine tidligere
kærester, og at kun én af dem ikke havde været ham utro, forklarede han,
at det godt kan være, at det har påvirket hans syn på kvinder. Det har i
hvert fald gjort, at han ikke stoler på kvinder i et forhold. Han ved ikke,
om der er en sammenhæng mellem det skrevne, herun-der det, han har
skrevet om ”sluts” , og oplevelserne med ekskærester-ne. Det er nok
nærmere en psykolog, der skal svare på det.

Foreholdt manifestet, tillægsekstrakt 2, fra side 40, 4 linje fra bunden til
side 41, øverste linje, forklarede han, at da han skrev manifestet, havde
han V-day at leve for. Han betragtede hver af de ting, han gjor-de, som
forberedelse til V-day, som et skridt i den rigtige retning. Han følte f.eks.
spænding, når han købte noget til brug for V-day. Han stoppede med at
føle spændingen i august 2018, hvor han opda-gede, at det bare var en
fantasi.

Foreholdt en sætning i manifestet, tillægsekstrakt 2, side 41, om at han
altid havde vidst, at han var skabt til noget stort, forklarede han, at han
altid har håbet på det. Det er ikke noget, han håber på mere. Han har
sammenlignet sig med Person 3 og tænkt, at det var en person, han godt
kunne være venner med, hvis de havde haft samme alder. De har haft
nogle af de samme oplevelser. Han tror, at han så ham lidt som et idol.
Det samme gjorde han med Person 6. Han forstod dem og kunne sætte sig
ind i deres tanker. Han fik medli-denhed med dem, uden at det dog
undskylder deres handlinger. Han ved ikke, hvorfor han forklarede danske
ting i manifestet, herunder at julen bliver fejret den 24. december og ikke
den 25. december. Det kan godt være, at manifestet var beregnet på at
blive læst af nogle, der ikke var fra Danmark.

Foreholdt, at det ser ud til, at han den 14. december 2015 gik over til at
skrive i dagsbogsform, ekstrakten side 10623, forklarede han, at han
skrev dagbog for at få nogle tanker ud. Det var bare en ny måde at skrive
på, ligesom han på et tidspunkt gik over til at lave videodag-bøger.

Foreholdt manifestet, tillægsekstrakt 2, side 51, den 14. december



/

side 18

2015, linje 10-15, forklarede han, at de patroner, han havde, kun var
egnede til terrænskydning. Hans indkøb havde ikke noget med mani-
festet at gøre, han kunne bare ikke komme af med patronerne, og han
kunne heller ikke smide dem ud.

Foreholdt samme side de sidste 9 linjer, forklarede han, at det var en del
af planen at få sine våben hjem, eller det var i hvert fald en del fan-tasien.
Han kan ikke huske, at han har skrevet noget om at leje en bil. Han ville
slet ikke kunne leje en bil. Der er nogle praktiske ting, han ikke kan,
herunder at sende en pakke. Han er ikke tryg ved at køre i en bil, han ikke
kender. Han havde sin egen bil i en kort periode i 2018. Han købte bilen
som en del af fantasien, da den skulle bruges til transport. Han brugte den
i virkeligheden til at køre i skole og til at køre på McDonalds, så han
kunne få et hurtigt kalorierigt måltid i fri-kvarteret. Han skaffede sig af
med bilen, da den var for dyr at have. Der var også nogle ting, som ikke
blev til noget. Han fantaserede om en tredje pistol og om at komme på
steroider de sidste 3 måneder in-den V-day, men det blev heller ikke til
noget.

Foreholdt manifestet, tillægsekstrakt 2, side 55, den 14. januar 2016,
forklarede han, at han husker det som spændende, at de havde et em-ne i
skolen, som han vidste så meget om. Der var ingen, der kunne se på hans
ansigtsudtryk, at han synes, det var spændende. Han havde ingen fysiske
reaktioner. Det var et emne om våben og USA.

Foreholdt manifestet, tillægsekstrakt 2, side 56, 28. januar 2016, for-
klarede han, at han smurte lidt tykt på. Han kan ikke huske, hvordan han
havde det, da de så videoen om skyderiet på Columbine High School i
klassen. Han synes, at det var et spændende og fascinerende emne. Det
var følelsen af, at han vidste noget, som de andre ikke vid-ste, han godt
kunne lide. Det kan godt passe, at han har tænkt, som han skrev i
manifestet.
..."

---oo0oo---

Der er afgivet følgende forklaring af tiltalte under hovedforhandlingen den 18.
januar 2022:

"...
Foreholdt manifestet, tillægsekstrakt 2, side 59, hvoraf det fremgår, at der
den 13. august 2018 under datoen den 28. februar 2017 blev redigeret i
manifestet, forklarede tiltalte, at han er meget detaljeorienteret og godt
løbende kan have rettet noget i manifestet. På et tidspunkt fik han sin
computer geninstalleret og i den forbindelse skulle han også installere
Word igen. Han var efterfølgende blevet nødt til at gemme en ny udgave
af manifestet. Foreholdt samme side, linje 9-19, forklarede han, at han
ikke tænkte, at det var hensigtsmæssigt at



/

side 19

kopiere en anden skoleskyder. Han ville helt fra starten gerne være
original i sit skyderi.

Foreholdt manifestet, tillægsekstrakt 2, side 59, den 13. august 2017, linje
9-12, forklarede han, at han ikke kan huske episoden i bussen, men det er
rigtigt, at han kunne blive vred, når han kørte i bus. Han reflekterede over
ting, når han sad i bussen. Det, han har skrevet, er overdrevet. Det var jo
ikke, fordi han havde lyst til at henrette alle, når han kørte i bus. Han har
det ikke sådan i dag. Det er lang tid siden, han har kørt i bus, men han
ved, at han godt kan tage offentlig transport uden at få de samme tanker.

Foreholdt manifestet, tillægsekstrakt 2, side 64, den 14. maj 2017, linje
12-17, forklarede han, at nostalgiske ting betyder meget for ham, og at
han i den forbindelse ofte tænker på sin barndom og på By 2. Han har
ofte fantaseret om at begå selvmord i sit barndomshjem. Han har aldrig
prøvet på at begå selvmord. Det har også bare været en fantasi.

Foreholdt manifestet tillægsekstrakt 2, side 66, den 9. august 2017, linje
15-20, forklarede han, at det nok er rigtigt, at han i første omgang lagde
sig fast på, at V-day skulle ske mellem den 20. og den 23. august 2018.
Han kan ikke huske, hvorfor det lige var der, men det har der sikkert
været en årsag til. Foreholdt manifestet, tillægsekstrakt 2, side 67, den 22.
august 2017, linje 1-5, forklarede han, at det er rigtigt, at han valgte
august, fordi eleverne på det tidspunkt var vendt tilbage fra sommerferie.

Foreholdt manifestet, tillægsekstrakt 2, side 68, den 27. august 2017,
sidste afsnit, forklarede han, at han overvejede, om han skulle sove natten
op til V-day. Han undersøgte, hvad der var bedst. Han mener ikke, at han
testede det, men han mener, at han søgte på, om andre skoleskydere havde
sovet, og at han fandt ud af, at der var en skoleskyder, som havde været
vågen hele natten op til sit skyderi.

Foreholdt manifestet, tillægsekstrakt 2, side 75, den 5. januar 2018, linje
29-35, forklarede han, at han på nogle punkter oplevede sig som dårligere
stillet end andre massemordere på grund af de problemer, han havde med
sin krop. Det var dog lidt modsætningsfyldt i forhold til andre personer,
der overvejede selvmord, da de typisk havde det dårligere psykisk, end
han havde.

Foreholdt manifestet, tillægsekstrakt 2, side 76, linje 3-4, forklarede han,
at det var nogle overvejelser, han gjorde sig. Den omtalte kniv var dog en
anden kniv, end den politiet fandt. Han skaffede sig af med den på et
tidspunkt. Han kan ikke huske, hvornår han fik den kniv, han skrev om.
Han mener, at han fik den af en ven, og at han havde haft den i lang tid.
Han fik den ikke for at bruge den på V-day. Han



/

side 20

skaffede sig af med den, fordi han ikke interesserer sig så meget for
knive. Han ville have en kniv med af hensyn til sit outfit. Det var ikke,
fordi han mente, at han kunne bruge kniven til noget. Han er for lille til at
kunne bruge en kniv. Han har nok tænkt, at han kunne bruge den, hvis
han blev overmandet.

Foreholdt manifestet, tillægsekstrakt 2, side 85, den 3. april 2018, linje
10-19, forklarede han, at han ikke ville have, at V-day skulle falde
sammen med fødselsdage i familien, og at han også skulle tage hensyn til
sin pollenallergi. Foreholdt samme side, linje 20-32, forklarede han, at
han overvejede tidspunktet for skyderiet i forhold til bl.a. ferier og
ringetider. Han ville ikke lave et skyderi på en skole, han selv havde gået
på, da han havde gode minder fra sin skoletid. Han har gået på Skole 1,
Skole 2 i By 1 og HF. Han kan ikke huske så meget om sin plan B, men
det er nok rigtigt, at han overvejede et skyderi i et supermarked som
alternativ til en skole.

Foreholdt manifestet, tillægsekstrakt 2, side 86, den 18. april 2018, linje
7-12, forklarede han, at han på det tidspunkt var i gang med at planlægge
rekognoscering på nogle skoler. Alt andet var gjort.

Foreholdt manifestet, tillægsekstrakt 2, side 88-89, den 25. april 2018,
forklarede han, at han er meget detaljeorienteret og gerne ville have, at
det hele skulle være perfekt, og det ville have været mere perfekt, hvis
han havde haft mulighed for at træne på en kortere bane i
skytteforeningen.

Han var på Skole 3 i april 2018 for at foretage en rekognoscering. Han fik
et virkelighedschok, da han gik ind på gymnasiet og så nogle af eleverne.
Han fik følelsen af empati, og det var ubehageligt og angstprovokerende.
Han kom på den måde lidt ud af fantasien. Det var mere spændende og
trygt, når han sad hjemme ved computeren og forestillede sig det.
Skyderiet skulle foregå et stykke væk fra hans bopæl, og fantasien har
derfor hele tiden fokuseret på skoler i Aarhus. Han kørte i sin egen bil til
Aarhus. Han var alene, og han havde ikke våben med. Han kan ikke
huske, hvor lang tid han var på gymnasiet. Han gik en runde på gangene,
mens eleverne var til time. Han talte ikke med nogen. Han så bare nogle
elever. Han besøgte gymnasiet for at mærke, hvordan det føltes, og det
føltes ubehageligt. Han havde fantaseret om et skyderi i 3 år, og han
havde ikke tænkt på, at han kunne føle det ubehageligt, når han var i det.
Han blev lidt forvirret over det, og han fik alle mulige tanker, mens han
gik rundt på gymnasiet. Han fandt ud af, at det ikke virkede så godt på
gymnasiet, og derfor besøgte han også nogle andre steder. Han
overvejede en folkeskole men gik efterfølgende tilbage til tanken om en
skole med voksne elever. Den pågældende dag besøgte han en folkeskole
og Skole 4 ved hospitalet. Han kan ikke huske, hvorfor det lige var



/

side 21

de steder, han besøgte. Det kan godt have haft noget at gøre med, at der
var mange kvinder på Skole 4, og det havde nok også noget med
magtforholdet mellem ham og eleverne at gøre. Han tænkte over, at han
kunne blive tacklet, hvis han ikke var lige så stærk som eleverne. Han kan
ikke huske, hvor lang tid han gik rundt på Skole 4. Han var ikke i kontakt
med nogen, men der var mange mennesker, og det var ubehageligt. De
kom tæt på ham, og han kunne se deres ansigter og kom til at føle empati
med dem. Følelsen passede ikke med fantasien. Han mener, at han var 3
steder den pågældende dag. Han kan ikke huske, hvilken folkeskole han
besøgte, men den lå lidt for sig selv. Han kan huske bygningerne,
herunder at der var en særskilt bygning til 9. klasserne. Han var mest
interesseret i 9. klasserne, fordi det var de ældste elever. Det skulle ikke
gå ud over børn, da han savnede sin egen barndom. Han skelnede mellem
børn og teenagere. Han kan nogle gange føle sig som en på 17 år og
opleve sig som jævnaldrende med dem på den alder. Han var også inde på
folkeskolen. Han talte ikke med nogen. Det føltes også ubehageligt. Det
var ikke Skole 5, han besøgte. Han kørte hjem, efter han havde besøgt de
3 skoler. På vej hjem kørte han forbi Skole 6. Han mener ikke, at han
standsede der. Det var tilfældigt, at han lige kom forbi den skole. På et
tidspunkt legede han med tanken om, at han gjorde børnene en tjeneste
ved at skyde dem. Det mener han ikke længere. Han havde tanken, da han
skrev den ned i manifestet. Han havde ikke overvejet at tage våben med
på turen til Aarhus. Han skulle ikke bruge dem til noget. Der var tale om
en rekognoscering, og han havde på det tidspunkt ikke en endelig plan for
V-day.

Foreholdt sin forklaring til politiet den 16. december 2020, ekstrakten
side 976, linje 4-5, forklarede han, at det godt kan passe, at han sagde til
politiet, at han ikke havde sin pistol med til Aarhus, da han ikke ville
risikere at blive stoppet med den på sig. Han mener ikke, at han
overvejede at tage våben med. Han skulle ikke bruge dem til noget på en
rekognoscering. Foreholdt samme forklaring, side 958, de sidste 3 linjer,
og side 975, linje 1-4, forklarede han, at han ikke kan huske, at han i
starten over for politiet afviste at have besøgt skoler. Det er muligt, at han
afviste det, fordi han var overvældet og chokeret over at være blevet
anholdt.

Foreholdt manifestet, tillægsekstrakt 2, side 89, den 3. maj 2018 til side
90, det første store afsnit, forklarede han, at det godt kan passe, at han var
på rekognoscering igen den 2. maj 2018. Han kan ikke huske, hvor mange
skoler han besøgte den dag. Han ved ikke, hvorfor han kaldte det for den
første rigtige rekognoscering i manifestet. Han droppede fantasien 3
måneder senere. Han havde arbejdet med det i 3 år, og han ville tjekke,
om den ubehagelige følelse fra sidste rekognoscering stadig var der, og
det var den. Han har kun været i Aarhus på rekognoscering, så det må
været Skole 7, han var inde på.



/

side 22

Det had, han beskriver, var nok lidt overdrevet. Han kan ikke huske,
hvilke følelser han havde, da han så kvinderne på universitetet. Han kan
huske, at der var nogle kvinder, der gik klædt på en bestemt måde, og at
der blev talt flere forskellige sprog. Det er lang tid siden. Det kan godt
være, at han følte noget på et tidspunkt, men det betød ikke, at det var den
følelse, han havde hele tiden eller i månedsvis. Han følte, at han skulle
leve op til fantasien og føle had for at gennemføre den. Han var på Skole
4 flere gange. Nogle af gangene var det fordi, han overvejede at tage en
uddannelse som SOSU-assistent. Han mener, at han var på Skole 4 3
gange. Han kan ikke huske, hvornår det var. Han er dog sikker på, at det
var samme dag, som han var på Skole 7. Han kørte alene til Aarhus den 2.
maj 2020. Han havde ikke våben med.

Foreholdt sin forklaring i grundlovsforhøret, ekstrakten side 1303,
forklarede han, at det godt kan passe, at det var 4 gange, han besøgte
Skole 4, og at de 2 af gangene var med henblik på at søge ind på
uddannelsen. Han kan ikke huske, om han rekognoscerede på skolen alle
4 gange. Det tror han ikke, at han gjorde. Han plejer at koncentrere sig
om én ting ad gangen, og derfor tror han ikke, at han besøgte skolen både
med henblik på uddannelse og rekognoscering. Han endte med ikke at
søge ind på skolen. Han har haft mange uddannelsesplaner, der ikke er
blevet til noget. Han kan ikke huske, om han var flere steder den
pågældende dag. Han har søgt på mange skoler i perioden, men det var
kun nogle få skoler, han besøgte. Han kan ikke huske, om han var inde på
en folkeskole den 2. maj 2020. Han mener kun, at han har været på
rekognoscering i Aarhus 2 gange. Han var på en skole, hvor han talte med
en pige på 10-12 år. Hun henvendte sig til ham, og det kom helt bag på
ham. Hun tilbød ham hjælp med at finde 9. klasserne. Det var et
virkelighedschok for ham. Det var en oplevelse, der var med til at gøre, at
han droppede fantasien helt. Pigen havde været flink og hjælpsom,
hvilket rystede ham. Hendes venlighed afvæbnede ham totalt. Han
besluttede, at det i hvert fald ikke var på den skole, V-day skulle foregå.
Han kan ikke huske, hvornår han var på den skole, hvor han mødte pigen.
Det var ligegyldigt, hvor i Aarhus skolerne lå. Det afgørende var, at de lå
tæt på hinanden. Han overvejede skyderier på flere skoler samme dag.
Planen var at skyde på 2-3 skoler og slutte af med at begå selvmord. Det
var tilbage i 2018, han overvejede det.

Foreholdt manifestet, tillægsekstrakt 2, side 90, sidste afsnit, forklarede
han, at han ikke kan huske episoden ved McDonalds. Når han skrev sådan
noget, overdrev han. Han forestillede sig tit, at han var antihelt i en film,
og det, han skrev, kunne kun ske på film. Han havde på det tidspunkt
endnu ikke droppet fantasien. De følelser, han beskrev, kunne have været
helt kortvarige.



/

side 23

Foreholdt manifestet, tillægsekstrakt 2, side 93, den 10. juni 2018, de 2
sidste linjer, forklarede han, at det godt kan passe, at han i juni 2018 købte
ammunition til V-day. Han havde flere gange overvejet at gå til
terrænskydning, men det kunne han ikke på grund af sine halsproblemer.
Han havde ikke tænkt på at sælge ammunitionen, når han ikke kunne
bruge den. Han ville ikke vide, hvem han skulle sælge den til.

Foreholdt manifestet, tillægsekstrakt 2, side 94, den 29. juni 2018, linje 1-
10, forklarede han, at han godt kan huske sine følelser i studenterugen.
Han ville normalt ikke kunne få sig selv til at stirre på en kvinde. Det var
nærmest et filmisk øjeblik. Han har flere gange været irriteret på
studenterne, og han har skrevet om det på incels.co. Han skrev om det for
at få anerkendelse. Der var ikke så mange andre, der skrev om det, da det
var særligt for Danmark. Det har formentlig været et hadsk indlæg, fordi
han ellers ikke ville få den ønskede reaktion. Han lagde mærke til
studenterne, fordi han ikke kan lide høje lyde. Det ville også være noget,
som han ville bemærke i dag.

Foreholdt manifestet, tillægsekstrakt 2, side 99, sidste afsnit, forklarede
han, at der var flere ord for hævn, og at han blev inspireret af andre
skoleskydere, selv om han ønskede at være original.

Foreholdt manifestet, tillægsekstrakt 2, side 100, den 31. august 2018,
første afsnit, forklarede han, at han godt kan huske, at hans MasterCard
blev spærret. Han modsiger sig selv i manifestet, da han både skriver, at
han manglede penge, og samtidig skriver, at han kunne bruge kontanter til
at tanke for. Han udsatte V-day til september, da han ikke kunne gøre det i
august. Derefter droppede han det helt. Han kunne ikke gøre det i august,
fordi det gik op for ham, at det var en fantasi, og at han ikke ønskede at
gøre nogen fortræd.

Foreholdt manifestet, tillægsekstrakt 2, side 102, den 2. september 2018,
linje 17-20, forklarede han, at han regnede med at blive smidt ud af
skolen, men det blev han ikke. Han kan ikke forstå, hvorfor han skriver, at
han var ved at løbe tør for penge. Det havde jo ikke den store betydning,
når han havde alt, hvad han skulle bruge for at gennemføre V-day. Han
skulle kun bruge 100 eller 200 kr. til benzin, og dem havde han på det
tidspunkt.

Foreholdt manifestet, tillægsekstrakt 2, side 106, den 1. januar 2019, til
side 107, første afsnit, forklarede han, at han godt kan have skrevet sådan
omkring nytår 2019. Han mener dog ikke, at han havde det sådan på det
tidspunkt. Han mener nærmere, at han hele tiden fandt på undskyldninger
for ikke at gennemføre V-day.

Foreholdt manifestet, tillægsekstrakt 2, side 114, den 16. januar 2019,



/

side 24

linje 1-4 og 13-18, forklarede han, at han ikke kan huske, at han skrev
sådan, men han kan godt huske overvejelserne om en begrænset periode,
hvor han kunne udføre V-day. Han kan ikke huske mere om de konkrete
overvejelser. Han kan ikke huske, hvilke tanker han gjorde sig omkring
offentliggørelse af manifestet, eller at han har skrevet noget om at poste
det. Han kan dog huske, at han overvejede noget med Google-docs.

Foreholdt manifestet, tillægsekstrakt 2, side 121, den 22. januar 2019,
linje 6-14, forklarede han, at han ikke kan huske, at det lige på det
tidspunkt var særligt vigtigt for ham, at han selv blev slået ihjel. Han
husker det sådan, at det hele tiden har været det vigtigste.

Foreholdt manifestet, tillægsekstrakt 2, side 124, den 20. maj 2019, linje
5-17, forklarede han, at han ikke kan huske den specifikke dag. Når han
hører det nu, synes han, at det er tydeligt, at der hele tiden bare er en
masse snak om undskyldninger for ikke at gøre det. Der var tale om en
udfasningsperiode, hvor planen var droppet, og han kun kortvarigt vendte
tilbage til emnet. Han kan ikke huske, om han på det her tidspunkt havde
fået et andet mål, men han var i hvert fald blevet mere fokuseret på
selvmord.

Foreholdt manifestet, tillægsekstrakt 2, fra side 124, sidste linje, til side
125, linje 8, forklarede han, at han godt kan huske sine overvejelser om at
slette sit manifest og sin research. Han havde brugt lang tid på det og
kunne derfor ikke slette det. Han havde tidligere skrevet og undersøgt
meget om bankrøverier, hvorefter han slettede det, hvilket han fortrød.
Han kan godt lide at se tilbage på, hvad han tidligere har tænkt på. Han
mener, at han på et tidspunkt slettede noget i manifestet. Det kan godt
være, at det var noget om euforiserende stoffer. Han kan ikke huske
baggrunden for, at han valgte at slette lige den del.

Foreholdt sin forklaring til politiet den 11. maj 2020, ekstrakten side
1033, forklarede han, at det godt kan passe, at han slettede det om
euforiserende stoffer, fordi han ikke ønskede, at nogen skulle tænke, at
han var en junkie. I starten var hans tanke, at manifestet skulle
offentliggøres. Han kan ikke huske, hvornår han droppede den tanke. Han
havde stadig manifestet i december 2020, da han blev anholdt. Han
beholdt det, fordi han godt kunne lide at reflektere over de ting, han
havde skrevet. Han følte ikke, at det gjorde så meget, når manifestet lå på
en ekstern harddisk, og han havde fundet ud af, at det bare var en fantasi.
Han overvejede at slette det, men han gjorde det ikke. Manifestet lå på en
sølvgrå ekstern harddisk, som han havde haft i lang tid, og harddisken
betød meget for ham.

Foreholdt sin forklaring til politiet den 16. december 2020, ekstrakten
side 954, 4. og 5. afsnit, forklarede han, at han ikke forsøgte at skjule



/

side 25

noget for politiet. Han var i chok over at være blevet anholdt, og han var
nok også lidt forvirret over det. Han kunne godt finde på at dele noget fra
manifestet på incels.co, hvis der var noget, han syntes lød godt, men han
delte ikke noget om mord eller lignende. Det var typisk noget om miljøet,
f.eks. forurening. På et tidspunkt begyndte han at lave videodagbøger i
stedet for at skrive. Videodagbøgerne havde ikke noget med manifestet at
gøre. Han fortsatte med de skrevne dagbøger i forlængelse af manifestet,
men de var heller ikke en del af manifestet. Det var ham selv, der optog
videodagbøgerne. Han mener, det var i 2019, han lavede dem. Han gjorde
det for at få afløb for sine følelser. Han optog ofte i mørke, så kunne han
bare gå at snakke uden at skulle koncentrere sig om at filme. Han
betragtede det som brainstorm. Videoerne varer mellem 1½ time og 2
timer. Han snakkede mest om sin barndom og sin ungdom. Han nævner
nok også noget om masseskyderier på videoerne, men det har ikke noget
med V-day eller fantasien at gøre. Han indledte videoerne med at
præsentere sig selv og nævne tidspunktet. Det var ikke videoer, som
skulle offentliggøres, men han tænkte, at nogen måske fandt dem, hvis
han begik selvmord.

Efter afspilning af video (20190626_020607), optaget den 26. juni 2019,
ekstrakten side 12841, fra 00.09.25, forklarede han, at han gik rundt på en
sportsplads alene, og det var sent. Han tænker bedre, når han går. Han kan
ikke huske, hvilken plan han ikke kunne udføre, når skolerne havde
lukket. Han tror, at han talte om V-day for at mærke, om det gav ham en
følelse af spænding.

Efter afspilning af samme video fra 00.19.55 forklarede han, at det godt
kan være, at han også var vred over letpåklædte kvinder på det tidspunkt.
Det, han sagde på videoerne, kunne godt være overdrevet. Han kunne
godt føle sig som en antihelt i en film, og så blev det lidt voldsomt.

Efter afspilning af samme video fra 00.41.00 forklarede han, at han godt
kan huske, at han var bange for at ødelægge sine forældres liv med et
masseskyderi, og at han var bange for at blive tacklet. Han kan ikke
huske, at han tænkte det på det her tidspunkt. Videoerne er lavet på et
tidspunkt, hvor fantasien om masseskyderi var under udfasning. Han
nævnte kun masseskyderi nogle ganske få gange på en meget lang video.

Efter afspilning af samme video fra 00.45.45 forklarede han, at han synes,
at han rabler løs på videoen. Han opfatter det som brainstorm, hvor han
bare prøver at komme til at føle noget. Masseskyderi fyldte ikke så meget
for ham på det tidspunkt. En del af udfasningen var fortsat at snakke om
det men ikke at gøre noget aktivt. Han snakkede kun kortvarigt om det.
Det var mest noget nostalgisk, han talte om.



/

side 26

Efter afspilning af video (20200118_070135), optaget den 18. januar
2020, ekstrakten side 12933, fra 00.13.53, forklarede han, at han ikke kan
huske, at han skulle bruge energi på ikke at tænke på V-day. Han kan godt
høre, at det er det, han siger, men der var også mange videoer, hvor han
bare snakkede, og hvor det ikke omhandlede V-day.

Efter afspilning af samme video fra 00.18.15, forklarede han, at når han
taler om Person 1, er det fordi, han beundrer udførelsen af Person 1's
plan, hvor alle brikker faldt på plads og lykkedes. Han så ikke op til
Person 1. Han kan derimod se sig selv i Anakin Skywalker fra Star Wars,
som senere bliver til Darth Vader, fordi Anakin også er et lykkeligt barn,
der senere får det dårligt på grund af sin fysik. Det var Anakins billede,
han brugte på sine profiler på sociale medier. Han fulgte med i mange
ting, bl.a. fra Tyskland og USA, men han gik kun ind på opslagene, hvis
der var tale om noget helt ekstraordinært. Han læste stadig artikler om
det, han interesserede sig for. Det gjorde ikke længere noget ved ham at
læse om et masseskyderi. Det var mest fra 2015 til 2018, det fyldte meget
for ham. I 2019 var han bare nysgerrig og læste f.eks. en artikel om en
tysk kvinde, der havde skudt sin mand.

Efter afspilning af video (20200319_013556), optaget den 19. marts
2020, ekstrakten side 12903, fra 00.20.30, forklarede han, at han stadig
mener, at der er tale om en brainstorm, og at det er en del af en udfasning
i forhold til interessen for masseskyderi. Han funderede over, hvad man
kunne gøre, hvis der ikke var så mange restriktioner vedrørende våben i
Danmark. Det, han siger om selvmord, vedrører en fantasi om at begå
selvmord i By 2. Engelsk er hans onlinesprog. Han kan ikke tale helt så
flydende på engelsk, som han kan på dansk. Derfor er videoerne på
dansk.

Efter afspilning af samme video fra 00.29.45 forklarede han, at det fulde
mål blot var noget stort, men ikke noget konkret. Han havde droppet
planen om V-day. På videoerne har han også talt om, at V-day bare var en
fantasi. Han har en video, hvor han taler om sit ego og fantasien og om, at
egoet gerne vil føle sig vigtigere og større, end det er. Han husker det ikke
som om, det enten var massemord eller selvmord. Det hænger heller ikke
sammen med, at han ville slå sig selv ihjel efter massemordet. Han mener,
at han i den her periode havde mest fokus på selvmord, men han har
aldrig forsøgt at begå selvmord. Det turde han ikke.

Efter afspilning af samme video fra 00.57.20 forklarede han, at han
mente, at det ville være bedre for klimaet med et masseskyderi og deraf
færre mennesker på jorden. Han havde mange tanker, som kørte i ring, og
det var de samme tanker, han talte om igen og igen. Han tog mere og
mere afstand fra masseskyderier, som tiden gik. Det fyldte ikke for ham
på samme måde, som det havde gjort tidligere. Han købte ikke



/

side 27

nye ting og lagde ikke nye planer. Det var bare et gammelt emne, som
han nogle gange fandt frem og talte om

Efter afspilning af video (20200322_100345), optaget den 22. marts
2020, ekstrakten side 12912, fra 00.04.15, forklarede han, at han ikke
husker, at han konstant tænkte på, hvordan det ville være at skyde en
anden person. Det var en overdrivelse. Det var selvmord, der fyldte for
ham. Når han hører det nu, synes han bare, at han siger en masse ting
uden at have noget klart mål. Han taler om flere emner og finder hele
tiden på noget nyt. Det med at skyde sig selv i By 2 havde længe været en
fantasi, han havde haft. I By 2 ville han være omgivet af gode minder.

Efter afspilning af samme video fra 00.19.20, forklarede han, at han
synes, at det med familiefødselsdagene lyder som en undskyldning. Han
ved ikke, hvorfor han i videoen snakker om både masseskyderi og
selvmord.

Efter afspilning af samme video fra 00.21.50, forklarede han, at han ikke
mener, at han i marts 2020 hadede kvinder, selv om han giver udtryk for
det på videoen. Han overdrev meget. Han ved ikke, hvorfor han gjorde
det. Det er måske, fordi han igen kom til at føle sig som en antihelt i en
film, og det føles måske bare godt at overdrive. Han snakker godt med
kvinderne på psykiatrisk afdeling. Han syntes ikke, at det giver så meget
mening, det han siger på videoen.

....

Tiltalte forklarede videre, at han ikke kan huske, om han kom til By 2 den
22. marts 2019.

Efter afspilning af video (20200322_162701), optaget den 22. marts
2020, ekstrakten side 12920, fra 00.12.30, forklarede han, at han, da han
optog videoen, opholdt sig på Skole 1's boldbaner. Han har ikke haft en
pistol med til By 2. Det var ikke, fordi hans far kørte ham, at han ikke
havde den med. Det var bare en undskyldning, når han siger det på
videoen. Det var en fantasi, han fortalte om. Han havde ikke overvejet at
tage en pistol med. Han kan ikke huske, hvad han tænkte om V-day den
pågældende dag. Han havde stadig fantasien i hovedet, men der var ikke
længere en egentlig plan, og han var fuldt bevidst om, at det ikke var
noget, han ville føre ud i livet.

Efter afspilning af samme video fra 00.28.38 forklarede han, at det er et
eksempel på, at han ikke kan lide støj. Han blev sur, og han udtrykte det
mere voldsomt, end han oplevede det. Han synes selv, at han nogle gange
er lidt voldsom. Han kunne ikke finde på at skyde nogen.



/

side 28

Efter afspilning af video (20200405_235625), optaget den 5. april 2020,
ekstrakten side 12893, fra 00.11.00, forklarede han, at han ikke havde en
pistol med til By 2 den 27. marts 2020. Han forestillede sig det bare. Han
fantaserede om en voldelig eller suicidial handling og forestillede sig, at
det var noget, han gjorde. Det gjorde han ofte. Han kan f.eks. huske, at
han på et tidspunkt fantaserede om, at han sagde noget til sin psykolog,
og at han skrev ned, at han havde sagt det, men det havde han ikke. Han
forestillede sig, at han trykkede på aftrækkeren på pistolen. Det gav ham
en følelse af tilfredshed at forestille sig det mislykkede selvmordsforsøg.
Han var i By 2 den 27. marts 2020, men han havde ikke en pistol med.
Han gik en tur, fordi han havde mange gode minder fra stedet. Hvis han
havde haft en pistol med, ville han helt sikkert have lavet en video om
det, og han ville ikke have ventet til den 5. april. Han kan godt lide at
være lidt ”edgy” og overdriver derfor ting.

Efter afspilning af samme video fra 00.28.30 forklarede han, at det med,
at han sad på en bænk med en pistol, bare var noget, han forestillede sig.
Det er ikke logisk, at han fantaserede om et mislykket selvmordsforsøg,
men det gjorde han. På videoen taler han om, at masseskydning er noget
pjat, og at han kun vil få risiko ud af det. Det er risikoen for at blive taget
af politiet, men også risikoen for at gøre andre kede af det, han tænkte på.

Efter afspilning af samme video fra 00.45.50 forklarede han, at han
blæste tingene meget op. Han var ikke fyldt med had. Han forsøgte bare
at vække nogle følelser hos sig selv. Det var nærmere en form for
spekulationer. I sommeren 2018 eller 2019 følte han sig generet af, at
kvinderne var lettere påklædt om sommeren. Han kan høre, at han på
videoen bruger noget tekst fra Person 3, og at han gengav nogle af de
tanker, som Person 3 havde haft.

Efter afspilning af samme video fra 01.10.25 forklarede han, at han
fantaserede om, at noget kunne skubbe ham ud over kanten, så han enten
begik selvmord eller massemord. Han forestillede sig, at det kunne være
et brev fra politiet om, at de tog hans våben. Det var bare en forestilling. I
juni 2020 kom politiet jo faktisk og tog hans våben, og det skete der ikke
noget ved. Han viste stille og roligt, hvor hans våben lå. Det hele var
fantasi, både når han talte om masseskyderi, og når han talte om, at han
ville skyde politiet, hvis de tog hans våben. Det var ikke noget, han
nogensinde kunne finde på at gøre.

Efter afspilning af video (20200418_015213), optaget den 18. april 2020,
ekstrakten side 12875, fra 00.10.15, forklarede han, at han ikke ved, hvad
han mener med, at videoerne indgår i hans log. Han så ikke videoerne
igen, efter han havde lavet dem. Nogle gange slettede han videoerne. Han
kan ikke huske, hvorfor han gjorde det, men det kunne



/

side 29

måske være, hvis han talte mærkeligt, eller hvis han nævnte noget om
euforiserende stoffer. Hans fantasi om masseskyderi kom nogle gange
frem, når han lavede en video, men han var bevidst om, at det var fantasi.
Folk på scootere irriterede ham, men ikke på en måde, så han fik lyst til at
skyde dem. Det med, at han blev irriteret over piger og den måde, de
klædte sig på, kunne også godt dukke op, når han lavede en video, men
det var ikke noget, der fyldte meget for ham.

Efter afspilning af samme video fra 00.16.30 forklarede han, at han altid
havde en undskyldning for, hvorfor han ikke kunne udføre sin fantasi. Det
var i bund og grund, fordi han ikke havde lyst, men i forhold til sit ego
havde han havde brug for en undskyldning. Det var også bare en
undskyldning, at skolerne var lukkede på grund af Covid-19. Han ved
ikke, om der er en sammenhæng mellem, at han i 2018 var mest
interesseret i 9. klasserne på folkeskolerne, og at han omtaler 9. klasses
piger på videoen i 2020. Det kan godt passe, at han stoppede med at lave
videoer i april 2020. Det var, fordi han ikke længere havde brug for det.
Videoerne var en del af udfasningen af hans fantasi om masseskyderi.

Foreholdt oversigt med datoer for køb af udstyr, herunder beklædning,
ekstrakten side 8188, forklarede han, at han ikke kan huske datoerne, men
at det, der fremgår, godt kan passe. Det virkede virkeligt for ham på det
tidspunkt, og derfor købte han udstyret. Det kan godt passe, at han købte
handskerne og støvlerne den 24. april 2018, da han var på rekognoscering
i Aarhus. I perioden fra 2015 til 2018 søgte han på skoler på internettet.
Det var en del af hans research.

Foreholdt søgninger på nettet den 22. januar 2019 og den 9. marts 2019,
ekstrakten side 13204, forklarede han, at han ikke kan huske, at han
foretog de pågældende søgninger. Han har ikke været interesseret i skoler
andre steder end i Aarhus. De fleste søgninger skete i perioden fra 2015
til 2018. Efter august 2018 fandt han ud af, at det bare var en fantasi. Han
søgte også på nettet efter 2018, men der havde han mest fokus på
selvmord. Tidligere havde han følt noget, når han lavede research, og det
forsøgte han at komme til igen. Han søgte efter noget om det emne, som
han tidligere havde fået spænding ud af. Han følte ikke noget for det efter
2018, og i forhold til tidligere var der kun tale om få søgninger.

Foreholdt søgninger på nettet den 8. november 2018 og den 22. januar
2019, ekstrakten side 13206, forklarede han, at han søgte på biludlejning,
fordi han tænkte, at han måske skulle leje en bil. Han følte sig kun tryg,
når han kørte i sin egen bil, og han ville gerne teste, om han kunne køre i
en lejet bil. Han skulle ikke bruge bilen til at køre til Aarhus og lave
masseskyderier.



/

side 30

Foreholdt en række søgninger på forskellige skoler, bl.a. i perioden fra
april 2018 til januar 2019, ekstrakten side 13206-13217, forklarede han,
at det nok skal passe, at han foretog søgningerne, men at han ikke kan
huske de enkelte søgninger eller baggrunden for dem. Det kan godt passe,
at han søgte på kombinationer af skoler, da det var en del af fantasien at
skyde på flere skoler samme dag. Han prøvede med nogle forskellige
kombinationer for at se, hvad der virkede bedst. Han kan godt huske, at
han søgte på Skole 6. Han søgte på den, fordi han var kørt forbi den på
vej hjem fra rekognosceringen. Han havde mest fokus på Skole 3, en
folkeskole og Skole 4. Han mener ikke, at han har søgt på skoler i
Randers og Viborg som led i fantasien. Det kan godt passe, at han lavede
en række søgninger på SOSU-skoler. Det kan godt være, at han søgte på
Skole 8, fordi den lå i nærheden af en SOSU-skole. Han kan ikke huske,
hvorfor han søgte på sygeplejeskolen. Han har søgt på ruteplaner,
herunder afstanden fra politigården til skolerne, da det indgik i hans
overvejsler, hvor lang tid det ville tage for politiet at nå frem. Han ved
ikke, hvorfor han søgte på Skole 7 og specifikke bygninger eller
uddannelser.

Foreholdt oplysninger om søgninger på den computer, politiet
beslaglagde den 12. juni 2020, ekstrakten side 8583-8585, forklarede han,
at hans søgninger på VUC og HF Nordjylland formentlig havde noget
med ham selv at gøre. Han startede på HF i By 4, fordi der ikke var plads
i By 1. Søgningen vedrører også et skoleprogram, så den har ikke noget
med fantasien at gøre. Skole 9 siger ham ikke noget. Det kom bag på
ham, at han havde søgt på den, men han er efterfølgende kommet i tanke
om, at hans ekskæreste har gået der, og det formentlig er derfor, han søgte
på den. Søgningerne i Aarhus har nok haft noget med fantasien at gøre.
Han foretog mange søgninger, men der foregik ikke nogen planlægning i
2019. Han har søgt på de skoler, han selv har gået på, fordi han havde
gode minder fra den tid. Han er ked af, at det er kommet frem i medierne,
at han ville begå et skyderi de steder, han selv havde gået, og at folk er
blevet bekymrede. Han havde en filmappe, der hed ”Titel 2". Han brugte
den til nogle videoklip, han havde lavet til sine forældre om, hvordan han
havde det. Det var meningen, at hans forældre skulle finde mappen, hvis
han begik selvmord. Han forsøgte ikke at begå selvmord. Der kan godt
have ligget noget om Skole 1 i mappen. Det har ikke noget med
masseskyderi at gøre. Han havde en mappe, der hed ”V-day, på en ekstern
harddisk. Det var i den mappe, hans research lå. Det kan godt passe, at
han har haft oplysninger om Skole 8 i en undermappe til V-day mappen.
Han kan ikke huske det nærmere. Han kan ikke huske, hvilken folkeskole
der indgik i planen sammen med Skole 3 og Skole 4. Foreholdt søgninger
på Skole 8 i april 2020, herunder skoleskemaer og elevtal, ekstrakten side
9732-34, forklarede han, at han ikke har nogen forklaring til den del.



/

side 31

Det var en del af udfasningen. Han indhentede ikke nye oplysninger men
tjekkede blot, om han fik samme følelse af spænding, som han havde fået
tidligere. Foreholdt, at han også skulle have søgt på Skole 8 på sin bærbar
computer og sin telefon, ekstrakten side 10040 og 12709, forklarede han,
at han ikke kan huske søgningerne. Han mener, at han brugte sin
stationære computer til sin research. Foreholdt søgninger på Skole 10,
ekstrakten side 8585, forklarede han, at han ikke kan huske de enkelte
søgninger. Han kan godt huske, at han søgte på den skole, men det har
været en del af udfasningen og ikke som led i ny research. Foreholdt, at
han skulle have gemt et bogmærke i filmappen ”V-day” den 19. april
2019 vedrørende Skole 10, ekstrakten side 9767, kan det godt passe.
Foreholdt søgninger den 19. april 2019 og den 22. januar 2019 bl.a. på
Skole 3 og Skole 11, ekstrakten side 8586, forklarede han, at det godt kan
være, at han fantaserede om skolerne, men han besøgte dem ikke.
Vedrørende søgningen "hvornår åbner skolerne igen" den 26. marts 2020,
forklarede han, at han ikke interesserede sig for, hvornår skolerne åbnede
igen. Han ved ikke, hvorfor han søgte på det. Han interesserede sig
primært for 9. klasserne, men han kan også godt have søgt på 7.
klassernes skoleskemaer. Han tror bare, at han kiggede lidt rundt på
hjemmesiderne. Han havde en filmappe, der hed "Important Info", som lå
på en ekstern harddisk. Det kan godt passe, at han gemte oplysninger om
skoler i mappen. Han kan ikke huske søgningerne på Skole 6 i april 2018
eller baggrunden herfor. Han kan heller ikke huske, om søgningerne på
Skole 4 var til brug for fantasien eller hans egen uddannelse. Han havde
både en Samsung telefon og en HTC telefon. HTC telefonen havde han af
nostalgiske årsager. Han ved ikke, hvorfor han har søgt på FGU den 19.
december 2015 på den telefon. Foreholdt en søgning vedrørende
skolernes ferie i august 2018, ekstrakten side 10041, forklarede han, at
han ikke mener, at han gik op i, hvornår skolerne var lukkede. Han kan
ikke huske baggrunden for søgningen. Han kan heller ikke huske de
søgninger, han løbende lagde ind som bogmærker i mappen ”V-day” ,
men det kan godt passe, at han gjorde det. Han havde også en mappe, der
hed ”Titel 3” . Han havde forskellige mapper med materiale, som triggede
ham.

Foreholdt, at der skulle være materiale om By 2 Børnehave i mappen ”V-
day” , ekstrakten side 8540, forklarede han, at det ikke kan passe. Han har
nok søgt på børnehaven, fordi han selv har gået der, ligesom han har lavet
videoer, hvor han snakkede om By 2. Børnehaven har aldrig indgået i
planen. Han elskede børnehaven, og han tænkte ikke noget negativt om
den.

Forevist fotos, ekstrakten side 10072-10082, forklarede han, at det er
fotos, han selv har taget af Skole 2 og Skole 1, hvor han har gået. Han tog
de fotos på grund af vejret, som gav ham en nostalgisk følelse. Det kan
godt passe, at han håndterede fotoet digitalt den 14.



/

side 32

januar 2019. Det kan godt passe, at det var den 27. marts 2019, hvor han
var i By 2, han tog nogle billeder. Han ville efterlade et digitalt fodspor,
hvis han besluttede sig for at begå selvmord. Han har aldrig forsøgt at
begå selvmord, men han har tænkt meget på det, og selvmord har
interesseret ham meget.

Han har søgt rigtig meget på skoleskydere – særligt i perioden fra 2015 til
2018. Efter 2018 søgte han kun på emnet, hvis der skete noget
ekstraordinært. Foreholdt en række søgninger på skoleskydere, datoerne
herfor og antallet af søgninger, ekstrakten side 8777-8787, forklarede han,
at han formentlig har søgt på dem, fordi der kom et eller andet frem
omkring dem. Det kan godt passe, at han har søgt en del på emnet i 2020,
fordi han var nysgerrig. Han så dokumentarprogrammer og læste en
masse om emnet. Han var fascineret af masseskydere, men i 2020 skulle
der noget særligt til, for at han søgte på emnet, f.eks. omtale af et
skoleskyderi i medierne eller lignende. Foreholdt yderligere søgninger på
skoleskydere i 2020, herunder søgninger på datoer i juni 2020, ekstrakten
side 9180-9188, forklarede han, at det godt kan passe, at han foretog
søgningerne. Han kan ikke huske de enkelte søgninger, eller hvorfor han
lige søgte på de pågældende personer.

Foreholdt en række søgninger på våben, ekstrakten side 9189-9198,
forklarede han, at det godt kan passe, at han foretog søgningerne, og at
han også søgte på våben i juni 2020. Han havde stadig sin våbentilladelse
på det tidspunkt. Han har ikke interesseret sig for et oversavet jagtgevær,
men det kan godt passe, at han har søgt på et i forbindelse med en omtale
af den danske skoleskyder, Person 6. Han søgte mest på lovlige sider,
men han kan også godt have søgt på The Dark Web. Det var ikke, fordi
han havde en særlig interesse i det eller ønskede at købe våben der. Han
var bare nysgerrig og havde læst noget på DR herom. Han kan også godt
huske, at han søgte på noget med en jammer, der kan forstyrre
lydsignaler. Det var, fordi han var nysgerrig.

Foreholdt en søgning på alkohol og masseskydere, ekstrakten side 8788,
forklarede han, at han godt kan have søgt på det emne. Han ville
formentlig gerne vide, om der var nogen, der havde været påvirket af
alkohol under et masseskyderi, ligesom det godt kan passe, at han også
var nysgerrig efter at vide, om nogen havde været påvirket af medicin
under et skoleskyderi. Han kan ikke huske, om han selv tog
Benzodiazepin i marts 2020 på tidspunktet for søgningen, ekstrakten side
8790. Foreholdt yderligere en række søgninger på skoleskydere i 2020,
forklarede han, at han synes, det kommer til at lyde, som om han ikke
lavede andet end at søge på masseskydere. Han havde fortsat interessen
for emnet, men han havde ikke længere nogen plan om selv at gøre noget.



/

side 33

Han fik en ny computer, efter at politiet havde beslaglagt hans stationære
computer i juni 2020.

Foreholdt dataaflæsning fra den 2. december 2020, ekstrakten side 7531,
forklarede han, at han nok har tilgået noget materiale på sin eksterne
harddisk. Det var materiale, han havde gemt i perioden fra 2015 til 2018,
som han godt kan have været inde på igen i december 2020. Han slettede
ikke mapperne, efter at politiet havde været hos ham i juni.

Foreholdt dataaflæsning den 8. december 2020, ekstrakten side 7553-
7554, forklarede han, at han fulgte en kanal på YouTube med
politiaktiviteter, set fra politiets bodycam. Han kan godt have tilgået
noget materiale om bankrøveri og andet materiale af nostalgisk karakter.
Han kan godt genkende mappestrukturen.

Foreholdt dataaflæsning fra samme dag, ekstrakten side 7560-7565,
forklarede han, at han interesserede sig for våben. Han synes, at det er
spændende at se videoer om våben. Der var ikke sammenhæng mellem, at
han så på våben, og at han umiddelbart efter var på incels.co. Der var
ingen rød tråd i det, han kiggede på. Han kunne lige så godt være gået ind
på Facebook, efter han havde set på våben.

Foreholdt dataaflæsninger fra den 9. og 10. december 2020, ekstrakten
side 7586, 7588 og 7596, forklarede han, at han også interesserede sig for
udstyr til brug for skydning, f.eks. skudsikre veste. Han ville ikke købe en
skudsikker vest eller en skudsikker hjelm.

Foreholdt dataaflæsning fra den 11. december 2020, ekstrakten side 7602,
forklarede han, at han godt kan huske videoen. Han så den, fordi den var
ekstraordinær. Han var ikke så tit på reddit.com, men videoen skilte sig
ud fra mængden. Han ser ikke længere den type videoer.

Foreholdt dataaflæsning fra den 12. december 2020, ekstrakten side 7607,
forklarede han, at det fyldte meget for ham, hvornår han kunne få sine
våben tilbage. Han talte også en del med forebyggerne fra politiet om det.
Han kontaktede våbenkontoret og spurgte, hvornår han kunne få sine
våben tilbage. Det var hans store interesse, og han ville gerne dyrke sin
interesse ved bl.a. at komme i skytteforeningen.
..."

---oo0oo---

Der er afgivet følgende forklaringer under hovedforhandlingen den 19. januar
2022:



/

side 34

"...
Foreholdt dataaflæsning fra den 13. december 2020, ekstrakten side 7611-
7679, forklarede tiltalte videre, at han var på Dark Web den pågældende
dag, hvor han bl.a. søgte på forskellige våben. Han havde læst en artikel
herom på DR.dk og blev nysgerrig. Han havde før været på Dark Web.
Han kan ikke huske, hvad der stod i artiklen på DR.dk, som gjorde ham
nysgerrig. Det er rigtigt, at han både var på en side, der hed ”Black
Market Guns” , og en side, der hed ”Navn” . Det var våbenhandlere, og
det var tilfældigt, at det lige var de sider, han kiggede på. Han søgte mere
generelt på våben og endte på de sider. Han kan godt huske, at han
kiggede på rifler, og at han også kiggede på en AR15, som kostede
0,1040 bitcoins, ekstrakten side 7639. Han var ikke specielt interesseret i
den riffel, og han kan ikke huske noget nærmere om den. Det kan godt
passe, at det var lige omkring midnat. Forevist en betalingsordre på et
antal bitcoins svarende til prisen på en AR15, ekstrakten side 7640,
forklarede han, at han husker det på den måde, at hjemmesiden
automatisk lagde en ordre i kurven, hvis man klikkede på produktet. Han
overvejede ikke at købe et våben, og han lagde ikke aktivt en ordre på et
våben i indkøbskurven. Han har ingen Bitcoins. Han kan ikke huske, at
han efterfølgende fortsatte med at søge på våben. Han kan huske, at han
så en video på YouTube om, hvordan man brugte Dark Web. Han kan
ikke huske, at han påbegyndte en chat på Dread, men han har en profil på
siden, hvor han kalder sig Profilnavn 3. Det er en side, hvor man kan
drøfte forskellige ting. Det er rigtigt, at han også søgte på en Ruger, som
er en salonriffel. Han har en stor interesse for våben, og han kiggede på
riflen, fordi han gerne ville have en, hvis han fik sin våbentilladelse
tilbage. Han søgte mest på våben, fordi han var nysgerrig efter at vide
mere om dem. Han ville kun skyde i skytteforeningen på deres bane.
Foreholdt, at han den 10. juni 2020 også søgte på, hvordan man køber
våben på Dark Web, ekstrakten side 9514, forklarede han, at han var
interesseret i, hvordan andre købte våben på Dark Web. Han ville ikke
selv købe våben ulovligt. Foreholdt, at han om natten op til den 16.
december 2020 søgte på både våben og våbenudstyr, ekstrakten side
7721, forklarede han, at han havde købt sin pistol hos forhandleren Jysk
jagt & skytteudstyr. Det kan godt passe, at han søgte på en trigger til sin
pistol. Han håbede, at han fik sine våben tilbage, og i den forbindelse
søgte han på udstyr til dem.

Foreholdt, at politiet i forbindelse med undersøgelsen af den computer,
han købte efter ransagningen den 12. juni 2020, fandt mere end 750.000
filer, forklarede han, at han havde nogle mapper med musik og billeder af
sig selv og sin familie på computeren. Han havde stadig adgang til
manifestet, men det lå på en ekstern harddisk. Han havde det, fordi han
gerne ville læse i det, hvis han blev nostalgisk. Han havde overvejet at
skille sig af med manifestet, efter at politiet havde været der første gang,
men harddisken havde en sentimental værdi for ham.



/

side 35

Det var en del af fantasien om V-day, at han skulle bruge Googledrev til
at offentliggøre manifestet. Han vidste ikke, hvordan han ellers kunne
gøre det. Det er rigtigt, at han havde et dokument, der hed "Titel 4". Det
var en test på offentliggørelsen. Han kan ikke huske, hvad han præcist
tænkte om offentliggørelsen, men det var tanken, at andre skulle have
mulighed for at læse manifestet efter V-day. Han beholdt også den
taktiske beklædning og 5 magasinholdere efter den første ransagning.
Han tænkte ikke så meget over det. Det lå bare i et skab. Han ville gerne
have solgt støvlerne og handskerne, men det nåede han ikke at gøre. Han
havde også to elefanthuer. De lå ikke sammen med tøjet. Han var lidt
nostalgisk omkring huerne, da han havde brugt dem sammen med sine
venner, da han var yngre. De havde brugt huerne til at lege med.

De holdninger, han har givet udtryk for i manifestet, er meget ekstreme,
og sådan tænker han ikke i dag. Nogle af holdningerne har han dog
stadig. Han har ikke et generelt had til kvinder, men han tænker
konservativt i forhold til kvinders påklædning, og han synes, at folk burde
opføre sig mere ydmygt. Han kan fint snakke med kvinder og har også
skrevet med en kvinde på nettet, hvis påklædning han ikke var så vild
med. Han idoliserer ikke længere massemordere.

I august 2018 manglede han ikke noget for at udføre sin plan. Han havde
det udstyr og den research, han havde brug for. Han trådte tilbage, fordi
han fik empati for folk på de skoler, han havde besøgt. Der var ikke mere
at læse om emnet, og hans interesse for det var væk. Første gang, han
følte ubehag ved sin plan, var under en rekognoscering, hvor han fik et
virkelighedschok. Han følte, at han havde spildt 3 år med en fantasi, som
ikke blev til noget. Det var ikke noget, der skete på en bestemt dag. Der
var tale om en udfasning over en længere periode. Fantasien havde fyldt
næsten alt i hans liv i 3 år, og han oplevede derfor et tomrum, som skulle
fyldes op med noget andet. Det var bl.a. selvmord, der kom til at fylde for
ham.

Efter afspilning af video (V142314), optaget den 17. december 2019 fra
00.41.15, forklarede han, at der på det tidspunkt ikke var noget, der var
spændende, når han ikke længere havde V-day at se frem til. Han havde
en hverdag, hvor han ofte var oppe til sent og sov om formiddagen. Når
han stod op, satte han sig ved sin computer, hvor han kunne sidde hele
dagen. Nogle gange gik han en tur på 1-2 timer. Han er glad for naturen.
Han så mange serier og film på YouTube. Han er meget detaljeorienteret,
og han kan godt se en serie mange gange. Han har f.eks. set serien Game
of Thrones, som er lang, 5 gange. Han er nysgerrig efter at vide, hvordan
ting fungerer, f.eks. universet. Han søgte meget på internettet og var f.eks.
meget på reddit, hvor han brugte askreddit til at finde ud af mere om et
emne. Han lider af hyperfascination. Efter massemord var det selvmord,
han blev



/

side 36

fascineret af. Han læste alt om selvmord, f.eks. læste han om, hvordan
man hænger sig, hvordan man oplever det, og hvordan kroppen reagerer.
Som en del af fantasien købte han et reb. Han har ikke forsøgt at begå
selvmord, men han synes, det var betryggende at have rebet liggende, så
han kunne bruge det, hvis livet blev for hårdt. Der var en periode, hvor
han troede, han havde lyst til at begå selvmord. Da han blev anholdt, var
han stadig ikke overbevist om, at det bare var en fantasi. Tidligere har han
haft en fantasi om at begå et bankrøveri, og han fortsatte med at have et
profilbillede af en bankrøver, selv om han var stoppet med at overveje at
begå et bankrøveri. Han synes stadig, at det kan være spændende at læse
om bankrøverier. Han kan godt lide at kigge på gamle billeder og
materiale. På et tidspunkt havde han en måned, hvor han slet ikke
interesserede sig for bankrøverier eller andre kriminelle ting. Han
begyndte at træne og studere og smed alt sit materiale om bankrøvere ud.
Det fortrød han, at han havde gjort. Han har heller ikke smidt sine
skolebøger ud. Han har svært ved at smide ting ud, hvis de bringer minder
frem. Det kan både være fysiske ting og data. Han har tidligere gået
meget op sit udseende, og han var fascineret af Goth-stilen. Det var alt for
ham på et tidspunkt. Han har også på et tidspunkt været fascineret af
bodybuilding. Han undersøgte alt om, hvordan man bedst træner,
herunder alt om proteiner, træningsrutiner, mad og doping. Han har et
bogmærke, hvor han har gemt alt materialet, selv om han nok aldrig får
brug for det igen. På grund af sine halsproblemer ved han stadig meget
om mad. Han ved, hvor meget mad han har spist til morgenmad, og hvor
mange kalorier det svarer til. Hans søgninger kan være meget spredte.
Der er ikke nødvendigvis en rød tråd i dem.

I perioden fra juni til december 2020 foretog han sig det samme som
tidligere. Det var de samme ting, han søgte på. Han så film og serier og
gik ture. Han mødtes også med nogle forebyggere fra politiet og talte med
dem bl.a. om sine interesser. Han begyndte at interessere sig for fiskeri.
Han så derfor også en del videoer om fiskeri. Han søgte på oplysninger
om, hvordan man samler muslinger. Han havde aftalt med sin far, at de
skulle prøve det. Det var lige op til anholdelsen. Det handlede om at gøre
ting ude i naturen. Nostalgi betød ekstremt meget for ham i den periode.
Det var nok, fordi han ikke havde så meget andet at gå op i. Han tænkte
meget på sin barndom og ungdom, og han så billeder og film, som han
også havde set i sin barndom, f.eks. Disney-film. Han stoppede med at
lave videoer, da han havde fået afløb for sine tanker.

Vedrørende forhold 2 forklarede han, at han var i By 2 den 27. marts
2020. Han er vokset op i By 2, og han kunne godt lide at besøge de steder,
han tidligere havde været. Han tog en bus fra By 1 til By 2. Han stod af
ved OK-tanken og gik den tur, han plejede at gå ned til stationsbyen, hvor
hans barndomsven boede. Han var også henne ved



/

side 37

sportspladsen og ved skolen. Han tænkte over sin barndom, mens han gik.
Han var på OK-tanken for at købe en hotdog. Vejret var godt, og han satte
sig på en bænk ved OK-tanken for at spise. Han mener ikke, at han sad
andre steder den dag. Han var nok i By 2 et par timer. Han havde brug for
noget at spise, så det var i hvert fald en længere tur. Det kan godt passe, at
det var om eftermiddagen. Han tog bussen tilbage til By 1. Han vil tro, at
han havde sin rygsæk med. Han havde en trøje, et halstørklæde og en
sodavand i sin rygsæk. Han havde ikke sin pistol med. Han fortalte om
pistolen på videoen, fordi han fantaserede om den, mens han var i By 2.
Han sagde det højt i stedet for bare at tænke på det. Det var en fantasi,
som han udlevede i sit hoved, men han kom alligevel til at give udtryk for
fantasien på videoen. Det ødelagde ikke hans fantasi, at den ikke blev
realiseret, eller at den omhandlede et selvmordsforsøg, han ikke kunne
gennemføre. Han talte om det, for at få det til at være virkeligt. Han kan
ikke huske, om han mødte nogen på turen til By 2. Det tror han ikke, han
gjorde. Det kan godt passe, at han tog billeder. Det gør han, hvis vejret er
godt.

Forevist fotos fra den 27. marts 2020, kl. 14.23, ekstrakten side 6077-
6079, forklarede han, at han er på Skole 1. Han kan ikke huske, om han
kiggede på billederne igen den 5. april 2020. Han samlede billeder og
videoer i en filmappe, som hed "Titel 2". Det var den mappe, han
ønskede, at hans forældre skulle finde, hvis han begik selvmord.
Filmappen lå på et USB-stik, som han ville lægge på sit skrivebord. Han
lagde ikke billederne på Snapchat, men han brugte kameraet på Snapchat.
Han har aldrig haft en pistol med til By 2.

Vidne 1 mødte som vidne

...

Vidnet forklarede, at han er ansat som digital efterforsker hos
Advokatfirma og som digital analytiker i foreningen Digitalt Ansvar. Hos
Advokatfirma bistår han Advokat med at efterforske digitale krænkelser.
Der er ikke sammenfald mellem hans opgaver de 2 steder, men begge
steder beskæftiger han sig med digitale krænkelser og vold på internettet.
Han stødte på incel-miljøet i sommeren 2019. Hans opfattelse af incel-
miljøet er, at det er gennemsyret af et ekstremt had til kvinder og måske
også til samfundet i det hele taget. Incel står for "involuntary celibate"
eller på dansk ufrivillig cølibat. Tidligere selvudnævnte incels, f.eks.
masseskyderen Person 3, bliver idoliseret på forummet. Person 3 sad i sin
bil og fortalte om det ekstreme had, han havde til kvinder, og om sin
frustration efter en seksuel afvisning. Det skete umiddelbart før hans
masseskyderi. Person 3 bliver i incel-miljøet kaldt "Kaldenavn". Han vil
mene, at der er tale om et



/

side 38

radikaliseret miljø. Hvis man er en del af miljøet, sker der i hvert fald
over tid en radikalisering. Der er nogle retningslinjer på incels.co om,
hvilke holdninger der er velset. Han kender ikke antallet af personer på
forummet. Han var i USA i sommeren 2019, hvor han i forbindelse med
en anden sag bemærkede et opslag incels.co, som fangede hans interesse.
Det var et opslag om danske studenter med en lang og detaljeret tekst.
Der blev i teksten givet udtryk for et ekstremt had, som vedkommende
ønskede, at studenterne skulle kende til.

Foreholdt det materiale, vidnet har sendt til politiet, herunder en
PowerPoint-præsentation, slide 3, forklarede han, at det var det opslag,
han blev opmærksom på. Opslaget er dateret den 28. juni 2019. Opslaget
var skrevet af en bruger, som kaldte sig "Profilnavn 1". Man kan se af
opslaget, at brugeren blev registreret på forummet den 2. maj 2018, og at
brugeren på det tidspunkt havde lavet 5930 opslag. Opslaget fik en del
respons, og han blev bekymret, da responsen bl.a. indeholdt opfordringer
til at begå vold, herunder at lave en ”ER” , som refererer til Person 3's
skyderi. Han begyndte at følge brugeren, da han følte en frygt og ville
undersøge det nærmere. Han var i USA og havde andre ting at se til, så
han gjorde ikke så meget lige i den periode. Senere kiggende han
nærmere på de opslag, brugeren havde lavet. Foreholdt slide 5, forklarede
han, at opslaget giver udtryk for et ekstremt had til kvinder. Opslaget er et
meget godt eksempel på den måde, der bliver talt om kvinder på
incels.co. Foreholdt slide 6, forklarede han, at det er det samme ekstreme,
han bed mærke i. Foreholdt slide 7, som er et opslag fra den 31. maj
2020, forklarede han, at der var flere ting i opslaget, som han bed mærke
i. Det fremgår af overskriften, at brugeren benytter sig af alkohol til at
dæmpe sit had. Vreden, som er beskrevet i opslaget, handler om "slutty
girls" og ”Yoga bukser” . Foreholdt slide 18, som er et opslag fra den 4.
august 2019, forklarede han, at man skal kende lidt til sproget i miljøet
for at forstå indholdet. "Profilnavn 1" havde lagt en video op med en glad
og meget populær sang ”Pumped Up Kicks” , men den del af teksten, der
er fremhævet i opslaget, handler om børn, som skal løbe fra
vedkommendes pistol. Det er en sang, som ofte forbindes med
skoleskyderier. Foreholdt slide 19, forklarede han, at ”Profilnavn 1” har
delt en video af Person 4, som danser. Person 4 er selvudnævnt incels og
har begået et masseskyderi. Frøerne i toppen af opslaget bliver hyppigt
anvendt i miljøet. Foreholdt slide 20, forklarede han, at der er tale om et
opslag, som omtaler Person 1's ofre som ”sluts” . Han fandt også
"Profilnavn 1" andre steder på internettet. Brugeren var bl.a. aktiv på et
forum, dedikeret til selvmord. Han holdt også øje med "Profilnavn 1" på
det forum, og han fik en opfattelse af, at vedkommende overvejede at
begå selvmord. Af opslagene kunne man se, at der var tale om en person,
som havde ondt i sjælen.
”Profilnavn 1" spurgte, om der var andre, der havde våben, og spurgte til,
om andre havde prøvet at holde et våben for panden. Foreholdt



/

side 39

slide 11, forklarede han, at det er et eksempel på et opslag, hvor man kan
se, at brugeren overvejede, om han skulle tage sit eget liv, herunder om
brugeren skulle skyde sig eller hænge sig. Det gjorde vidnet meget
bekymret, at profilen havde våben og var meget detaljeret herom.
Opslaget er fra den 23. april 2020. Man kan se af opslaget, at brugeren
oprettede sin profil den 27. august 2018, og at brugeren har lavet flere
tusinde opslag. Foreholdt slide 10 forklarede han, at der er tale om et
opslag fra den 10. maj 2020, hvoraf det fremgår, at brugeren er ekstremt
suicidal, idet der er oplistet 5 prioriterede måder at begå selvmord på.
Foreholdt side 12 forklarede han, at det er et opslag fra den 28. september
2018, hvor der bliver skrevet, at brugeren flere gange har overvejet at
søge hjælp med henblik på at få penge for sin mentale lidelse, men at
brugeren ikke tør, da han er bange for at miste sin våbentilladelse. Han
stødte også på brugeren på et forum for folk med interesse i
masseskyderiet på Columbine High School. Det er et forum, dedikeret til
masseskyderier og til læren herom. Det var nyt for ham, at der fandtes
sådan et forum. Masseskyderier blev beskrevet helt ned i mindste detalje,
f.eks. blev der skrevet noget om, hvorvidt masseskyderen havde brugt
ørepropper og lignende. Han fandt utallige opslag fra "Profilnavn 1" på
det forum. Foreholdt sit supplerende materiale, filen ”Filnavn", forklarede
han, at det fremgår af opslaget, at profilen er oprettet 25. maj 2017, og at
der er lavet 280 opslag. Han kan huske, at brugerens fødselsdato også var
angivet. Opslaget omhandler noget, som brugeren har fundet et andet sted
og gerne vil dele, fordi brugeren finder det interessant og meget præcist.
Opslaget beskriver 3 stadier for en masseskyder, hvor stadie 3 er en
masseskyder, der er velovervejet, rolig og har overvejet selvmord og
mord over en længere periode. Af opslaget fremgår det også, at bl.a.
Person 4 havde befundet sig på stadig 3, og vidnet fik det indtryk, at
brugeren også selv befandt sig på det stadie. Opslaget er fra den 1. juni
2019. Brugeren interesserede sig bl.a. for ørepropper og søvn i
forbindelse med masseskyderier og var generelt meget langt nede i
detaljen. Vidnet opfattede det som led i en forberedelse af et
masseskyderi. Opslagene er fra 2017. På forummet var der også nogle
henvisninger til en måde, hvorpå man kunne lave en
skoleskydersimulator. "Profilnavn 1" havde været aktiv i tråden og spurgt,
hvordan man fik filerne til at virke. Han kunne se, at brugeren ofte
omtalte Person 4. Foreholdt et opslag fra den 3. juni 2019 og den 23. maj
2020 forklarede han, at det er eksempler herpå. I opslaget fra 2020
spørger "Profilnavn 1" om, hvorfor Person 4 dræbte helt unge børn,
herunder om det var fordi, det var nemt, eller det var, fordi han ville skåne
dem fra voksenlivet.

Han fulgte "Profilnavn 1" fra 2019 og frem til, at han fik at vide, at
vedkommende var blevet sigtet. Han indgav en anmeldelse til politiet den
10. juni 2020 og fik at vide, at der var foretaget en ransagning den 12.
juni. Det var rart at vide, at der var taget hånd om situationen, da



/

side 40

han havde været bekymret for, at der lige om lidt ville ske noget. Han
kunne dog se, at brugeren kort tid efter igen var aktiv, hvilket bekymrede
ham rigtig meget både på egne og andres vegne. Der var en periode lige
efter juni, hvor der ikke var så meget aktivitet, men på et tidspunkt var
der en bruger, som spurgte til "Profilnavn 1" på incels.co. Det blev nævnt,
at "Profilnavn 1" var suicidal og havde våben. "Profilnavn 1" besvarede
med, at han var skuffet over, at der ikke var flere, som havde savnet ham i
den periode, han ikke havde været aktiv. "Profilnavn 1" skrev i opslaget,
at politiet havde været hos ham, ransaget og taget hans våben. "Profilnavn
1" skrev også, at hvis politiet læste med, så havde han ikke nogen våben.
Vidnet fandt i forbindelse med sin research bl.a. ud af, at ”Profilnavn 1”
flere gange havde været på samme tråd som en bruger, der kaldte sig
Profilnavn 4, og som på et tidspunkt blev tiltalt for at ville begå
massemord i USA. Profilnavn 4 havde også været aktiv i incel-miljøet og
var inspireret af Person 3. Han blev bekymret over det, da man i incel-
miljøet bliver inspireret af hinanden. Masseskydere har ofte brugt de
sociale medier til at udbrede budskaber og ideologier til så mange som
muligt. Der er også livestreamet massedrab, f.eks. på Facebook. Han var
også på reddit, hvor han igen stødte på "Profilnavn 1". Det samme med
Steam. "Profilnavn 1" brugte her brugernavnet "Profilnavn 5". Der blev
skrevet om en bestemt type våben, og der var opslag, hvor der blev spurgt
ind til en bestemt type ammunition og pålideligheden heraf. Brugeren
efterspurgte desuden en mørk udgave af eventyret om Peter Pan, hvor
Peter Pan tager børnene med ud på en ø for at slå dem ihjel og herved
redder dem fra voksenlivet. Han fik via brugerprofilerne identificeret
personen bag dem. Brugeren havde lagt billeder af sig selv på nettet i
forbindelse med et opslag, hvor han efterspurgte andres vurdering af sit
udseende. Foreholdt fotos bekræftede vidnet, at det var dem, han havde
fundet. Han stødte også på en del opslag om stoffer, og det fremgik, at
brugeren havde taget forskellige typer stoffer. Brugeren skrev også, at han
havde været på Dark Web for at købe stoffer. Via billeder af brugeren
fandt han også brugerens navn, som var "Tiltalte". Det var via
vedkommendes YouTube-profil, som også var interessant, da der var en
playliste over, hvilke videoer brugeren gerne ville se. Indholdet af
playlisten var meget foruroligende, da der bl.a. var en video om, hvordan
man binder en knude til hængning, og der var mange citater, som
indikerede et had til samfundet og et ønske om at få hævn. Der var f.eks.
forskellige citater fra Star Wars, herunder fra Anakin Skywalker og hans
historie om at blive til Darth Vader.

Forevist fil fra sit materiale under ”Doc – incel, screenshots, Reddit,
skærmbillede 4237” , forklarede han, at det er Tiltaltes abonnenter på
andres YouTube-kanaler. På playlisten var der en video om, hvordan man
sikrer sin computer mod politiet, og hvordan man køber Bitcoins. Det var
det samlede billede, der gjorde, at han valgte at



/

side 41

lave anmeldelsen. Efter at have samlet alle de digital brikker sad han
tilbage med et billede af, at det kunne få fatale konsekvenser, hvis ikke
der var nogen, der greb ind. Han har svært ved at sige så meget om
kronologien, da han blander brugerens kronologi sammen, og han selv
efterforskede brugeren mere og mere intenst. Han synes, det første
opslag, han så på incels.co fra ”Profilnavn 1” , adskilte sig fra andre
opslag på forummet. Indholdet af opslaget var mere bekymrende, og så
fremgik det også, at det var en dansk bruger. Kvindehad var et
gennemgående tema, og den danske vinkel spillede selvfølgelig en rolle
for vidnet, men opslaget var også mere ekstremt end de øvrige opslag på
siden. Generelt vil man gerne have likes på internettet, og opslag, som er
voldsomme eller edgy, tiltrækker mere opmærksomhed. I starten fulgte
han ikke så intenst med, men han endte med at følge brugeren i omkring 1
år, og han synes, at brugeren udviklede en grovere retorik og en mere
ekstrem holdning til samfundet. Det var ikke et enkelt opslag, der gjorde
det, men mere det samlede billede. Han kan ikke sige, hvor mange timer
han har brugt på efterforskningen. Han kan heller ikke sige, hvordan hans
tid har været fordelt på de forskellige sider på internettet. På incels.co var
der mange opslag, og han har brugt mest tid på de sider, hvor der var
mange opslag. Han kan ikke sige, hvordan udviklingen var i antallet af
opslag, men det vil man kunne finde ud af. Han ved ikke, om Profilnavn 4
og "Profilnavn 1" kommunikerede direkte med hinanden, eller om de bare
var på samme tråd flere gange. Han har ikke et særligt fokus på incel-
miljøet i sit arbejde. Han beskæftiger sig generelt med digitale
krænkelser. Han har ikke undersøgt, om brugerens aktivitetsniveau på
internettet var mindre i perioden efter 2018, end det var i perioden fra
2015 til 2018. Der var opslag i hele perioden, og hans opfattelse af, at
brugeren var farlig, skyldtes indholdet af opslagene, fascinationen af
våben og mord og den omstændighed, at brugeren også fremstod som en
person, der havde det skidt. Det var en kombination af gamle og nye
opslag, der medførte, at han synes, der var grund til at lave en anmeldelse.
”Profilnavn 1” brugte en bestemt retorik, som antydede, at kvinder ikke
kunne opfattes som mennesker. Opslagene mindede om reportager, hvor
brugeren nærmest var i situationen, mens han oplevede et stort had.

Vidne 2 mødte som vidne

...

Vidnet forklarede, at han arbejder som specialkonsulent i Center for
Digital Pædagogik. Han forsker bl.a. i digitale trends, herunder incel-
bevægelsen. I 2020 udarbejdede han en rapport for Nordisk Ministerråd.
Rapporten omhandlede bl.a. incels.co, og det var i den forbindelse, han
stødte på brugeren ”Profilnavn 1” . Han har en psykologisk, pædagogisk
tilgang til sine undersøgelser, og han ser



/

side 42

incels.co som et sted for ulykkelige mænd. Det er typisk mænd, der ikke
er seksuelt aktive, og som søger årsagen til det hos andre end sig selv. Der
er både tale om et radikaliseret miljø og et radikaliserende miljø. Det er
kun tilladt at give udtryk for, at det er kvinders og samfundets skyld. Der
er flere masseskyderier i USA, Canada og England, som har tilknytning
til incel-miljøet, og hvor masseskyderen har offentliggjort materiale, som
beskriver, at de har gjort det, fordi andre skal føle ligesom dem.
Hensigten er, at skyderiet skal have et formål eller en dybere mening.
Manifestet eller noget lignende bliver offentliggjort på de sociale medier
dagen før angrebet eller umiddelbart efter angrebet. I forbindelse med sin
undersøgelse søgte han på nordiske skældsord for kvinder, og han faldt i
den forbindelse over et opslag om danske studenter. Hans søgning var
spontan og ikke en del af en sag. Det var i foråret 2020, han så opslaget.
Det var fordi, det var så tydeligt dansk, at han blev opmærksom på det.
Når han efterfølgende søgte rundt på nettet, kiggede han efter brugeren og
kiggede på tidligere opslag, hvor han så efter, om der var en udvikling.
Forevist opslag af 28. juni 2019, forklarede han, at det var det opslag, han
blev opmærksom på. Han fulgte brugerens udvikling fra 2018 til 2020, og
han fandt også brugeren på 2 andre fora. Der var ikke tale om en egentlig
efterforskning, men nærmere en professionel nysgerrighed. Han havde
ikke en profil på incels.co. Han så kun det, han fandt via Google-
søgninger. Det første, han så, var en særlig sårbarhed ved brugeren, og
han ville gerne se, hvordan den blev modtaget på forummet. I starten var
opslagene meget vrede og voldsparate, men i takt med, at brugeren følte
sig tryggere, kom der også noget frem om brugeren selv. Det virkede som
om, brugeren kunne lide anerkendelsen på forummet. Noget af det, der
gik igen i opslagene, var en idé om, at kvinder ikke kan voldtages. Hvis
en mand kan dominere en kvinde, vil kvinden gerne have sex med ham.
Det var en teori, der blev delt af brugerne i incel-miljøet. Han fandt også
”Profilnavn 1" på et forum med fokus på selvhad og selvmord. En af
reglerne på det forum er, at man ikke må tale nogen fra at begå selvmord.
"Profilnavn 1" havde lavet omkring 1.000 opslag. Han bemærkede også
brugeren på reddit, hvor brugeren bl.a. interesserede sig for våben. Han er
ikke helt sikker på, at det var samme bruger, men det kunne det godt
være. Han mener, at han så et opslag på selvmordssiden, hvor brugeren
beskrev, at han havde våben, og at det ville være den nemmeste måde at
begå selvmord på. Han fulgte brugeren i en måned i 2020, og brugeren
var ret aktiv og skrev mange indlæg. Det tydede på et liv, der blev levet
digitalt. Han synes ikke, opslagene skilte sig ud fra de andre opslag, men
der er også en høj grad af opdragelse på siderne. Der var ikke så mange
personlige oplysninger på incels.co, men det var der på
selvmordsforummet. Han var ikke så bekymret for, at vedkommende ville
slå sig selv ihjel. Han fik nærmere det indtryk, at brugeren bare var
interesseret i selvmord som begreb. Opslagene om våben gjorde ham i
nogen grad bekymret, men det var ikke sådan, at han fik indtryk af, at



/

side 43

der var konkrete planer om at skade nogen. Brugeren beskrev sine
følelser, f.eks. i opslaget med studenterne, og at vedkommende kunne få
lyst til at gøre skade på andre, men der var ikke noget, som indikerede, at
der var konkrete planer, et tidspunkt eller lignende. Han var på et
tidspunkt i kontakt med Vidne 1, og de fandt ud af, at det var samme
bruger, de interesserede sig for. Der var lidt stilstand efter
politianmeldelsen, men senere blev brugeren igen aktiv. Der var bl.a. et
opslag om brugerens manglende aktivitet på incels.co.
"Profilnavn 1" reagerede på et opslag, hvor han skrev, at han var blevet
taget af politiet, og at han var skuffet over, at de andre brugere på
incels.co ikke havde opdaget, at han ikke var så aktiv.
”Profilnavn 1” skrev også, at han ikke længere havde våben. Det gav
vidnet et indtryk af, at der blev skruet lidt ned for aktiviteten. Han
overvejede, om det var, fordi brugeren havde lavet en ny profil. I løbet af
efteråret 2020 stoppede opslagene helt. Han har ikke haft den samme
adgang til oplysninger, som Vidne 1 har haft. Ud fra det han så, var han
ikke mere bekymret for ”Profilnavn 1” , end han var for de andre brugere.
Det er generelt nogle meget markante holdninger, der bliver givet udtryk
for på incels.co. Det handler meget om vold og voldtægt. Der er tale om
ekstreme og radikaliserede holdninger. Han vil nærmere sige, at han så en
stigende ligegyldighed, mere end han så noget, der gav anledning til
stigende bekymring.

Foreholdt sin forklaring til politiet, ekstrakten side 1217, 2. afsnit,
forklarede han, at det, der blev voldsommere og voldsommere, var
brugerens sindstilstand. Voldsfantasier og tanker om, hvad man ville gøre,
hvis man fik muligheden, er meget brugt i incel-miljøet. Nogle gange er
det fantasier på andres vegne om, hvordan de vil opleve en bestemt form
for vold.

Vidne 3 mødte som vidne

...

Vidnet forklarede, at hun er ansat ved Nordjyllands Politi, og at hun
deltog i ransagningen den 12. juni 2020 hos tiltalte. Hun og en kollega
blev kort briefet om sagen, herunder at man frygtede, at tiltalte var til fare
for sig selv eller andre. De fik oplyst, at han havde været aktiv på nettet.
Under ransagning fandt de 2 pistolkasser i et våbenskab. I den ene var der
en Colt pistol med et tomt magasin, og i den anden var der to magasiner.
Tiltalte oplyste selv, at han havde en pistol i en skuffe. Der var et skab
inde i våbenskabet, som var aflåst. I skabet fandt de en del ammunition.

Forevist foto fra ransagningen, ekstrakten side 500, forklarede hun, at det
er Colt pistolen. Forevist foto, ekstrakten side 501, forklarede hun, at det
er tasken til Glock pistolen. Der var ca. 350 patroner til den ene



/

side 44

pistol og ca. 500 patroner til den anden. Glock pistolen lå sammen med to
fyldte magasiner med 16 patroner i hver, og i pistolen sad der et magasin
med 16 patroner, men der var ikke en patron i kammeret. Der blev også
fundet en Bowiekniv i et højskab. Det var en stor kniv. I bunden af skabet
var der en papkasse med 31 tomme magasiner til pistolerne. Der blev
også fundet taktisk beklædning, herunder en kasket, en strikketrøje, et par
bukser, et bælte, støvler, handsker og nogle magasinhylstre.
Beklædningen lå også i højskabet. I noget af tøjet var der stadig mærker.
Det så nyt og ubrugt ud det hele.

Forevist foto, ekstrakten side 499, forklarede hun, at det var der, de fandt
kniven. Det kan godt passe, at kniven var 18 cm lang. Forevist fotos,
ekstrakten side 503-504, forklarede hun, at de også fandt en rygsæk med
tre tomme magasiner. Forevist fotos, ekstrakten side 506-507, forklarede
hun, at det er posen med magasinerne. De fandt også et defekt magasin
under tiltaltes seng. Det var tiltalte, der viste dem tingene. Kniven og
beklædningen lå på samme hylde. Forevist fotos, ekstrakten side 511-513,
forklarede hun, at det er magasinhylstrene og beklædningen. Hun mener,
at magasinholderne var nye. De beslaglagde ikke beklædningen. De
beslaglagde 2 computere og 2 mobiltelefoner. Hun så ikke nogen
elefanthuer. Hun kan ikke huske, om der var nogle tomme patronhylstre,
som de ikke beslaglagde. Tiltalte blev kørt på psykiatrisk skadestue. Hun
deltog ikke i ransagningen den 16.
december 2020. Hun har undersøgt tiltaltes computere og mobiltelefoner.
Tiltalte fik en ny computer efter den første ransagning. Hun kan ikke
huske, hvor mange filer der var på computerne, men det var mange.
Foreholdt, at der skulle være fundet mere end 750.000 filer på den
stationære computer, ekstrakten side 12776, forklarede hun, at det godt
kan passe. Hun undersøgte filerne, så godt hun kunne. Hun undersøgte
også de videologs, tiltalte havde lavet. PET undersøgte også en del af
filerne. Der var gengangere på den nye computer. Hun fandt manifestet på
begge computere. Hun sammenlignede sidetal, og det så ikke ud, som om
der var forskel på versionerne. Vidnet kan ikke huske, om der var flere
versioner af manifestet. Hun lavede en stikprøvekontrol af filerne. Der var
rigtig meget materiale om skoleskyderier.

Forevist foto vedrørende 3.B. studenterkørsel, ekstrakten side 12786,
forklarede hun, at hun faldt over fotoet, fordi tiltalte havde tilkendegivet,
at han ikke kunne lide de glade, unge mennesker. Hun er ikke IT-ekspert,
men hun forstår filens data sådan, at den er oprettet den 5. juli 2019 og
tilgået senest den 8. december 2020.

Forevist foto vedrørende, hvordan vi straffer drab i Danmark, ekstrakten
side 12787, forklarede hun, at det igen fremgår, at filen er oprettet i 2019
og senest tilgået i 2020. Det samme er tilfældet med materialet, ekstrakten
side 12789, om, hvordan man laver sort pulver.



/

side 45

Forevist fotos, ekstrakten side 12788, forklarede hun, at der er tale om
materiale vedrørende Person 1 og Person 7. Forevist fotos, ekstrakten side
12791, forklarede hun, at der er tale om rigtig mange videoer med
likvideringer og henrettelser. Materialet er oprettet i 2016 og tilgået senest
i 2020. På den stationære computer var der mange fotos af kvinder, hvor
tiltalte havde kaldt fotoet noget meget voldsomt. Det var på grund af
teksten, hun udvalgte materialet. Forevist foto, ekstrakten side 12798,
forklarede hun, at det er et eksempel på et foto med tekst. Hun fandt
meget materiale om skoleskyderier, bl.a. artikler fra nyhederne,
ekstrakten side 12803, og Person 8, ekstrakten side 12807. Foreholdt, at
der skulle være fundet 95 pdf-filer om masseskyderier, herunder andres
manifester, forklarede hun, at det godt kan passe. Hun kan ikke huske
tallet i dag. Der var også materiale om våben. Forevist fotos, ekstrakten
side 12809-12812, forklarede hun, at det er billeder fra angrebet på
Utøya, og forevist fotos, ekstrakten side 12813-12816, forklarede hun, at
det er nogle meget voldsomme fotos fra skoleskyderier. Hun mener også,
at hun fandt et excel-ark med oplysninger om masseskydere. Hun går ud
fra, at det er tiltalte, der har lavet arket, men det ved hun ikke. Meget af
materialet var tilgået i december 2020.

Hun undersøgte også tiltaltes eksterne harddisk, hvor bl.a. tiltaltes
videologs var gemt. Hun gennemgik videoerne. Det kan godt passe, at der
var 31.585 filer på harddisken. Hun kan ikke huske det præcise indhold af
filerne, men hun kan huske en mappesti, ordnet efter forskellige
masseskydere. Hun fandt også fotos af kvinder med nogle voldsomme
kommentarer, ekstrakten side 12871-12873. Der var noget af materialet,
hun ikke kunne tilgå, men det fik hun hjælp til fra en kollega.

Hun gennemgik også en telefon af mærket HTC, hvor hun opdagede
nogle beskeder fra 2016, der efterlod det indtryk, at tiltalte solgte narko
fra sin lejlighed. Der var også nogle beskeder om køb af et våben. Det var
en person, der hed Person 9, som i 2014 ville sælge et oversavet
jagtgevær til tiltalte. Der var tale om en form for bestilling fra tiltalte på et
specifikt våben. Der blev aftalt en pris, men da Person 9 skrev til tiltalte,
at han nu havde et våben, svarede tiltalte, at han havde brugt pengene til
hash. Forevist beskeder, ekstrakten side 12765, forklarede hun, at det er
den korrespondance, hun kan huske. Hun ved ikke, om tiltalte fortrød,
men handlen blev i hvert fald ikke til noget.

Der blev også fundet et USB-stik i et penalhus. Der var noget om
bankrøverier på det, og hun mener også, at der var noget materiale om en
massemorder på det. På et andet USB-stik lå der nogle af tiltaltes egne
videooptagelser. Der var også et tredje USB-stik og en Toshiba-



/

side 46

harddisk med lignende materiale.

Vidne 4 mødte som vidne

...

Vidnet forklarede, at hun arbejder ved Nordjyllands politi, og at hun
deltog i ransagningen den 16. december 2020. Hun mener, at der var et
patronhylster i våbenskabet. Hun mener også, at de fandt noget, man
kunne opbevare det i – måske var det et bælte eller en vest eller noget
lignende. De fandt også nogle beklædningsgenstande, der så helt nye ud
og stadig lå i poser. Der blev fundet et sæt med bukser, støvler, vest, to
elefanthuer, trøje og strømper. Tøjet lå samlet i et skab. Hun mener dog,
at huerne lå under sengen.

Forevist fotos, ekstrakten side 723-732, forklarede hun, at det er fotos af
de ting, de fandt. Hun mener, at tøjet blev fundet på en hylde øverst i
skabet. Elefanthuerne blev fundet i en skuffe under sengen. De tog også
alt elektronisk udstyr med ved ransagningen. Det var en computer, USB-
stik, en telefon og en ekstern harddisk. Hun kan ikke huske, hvor
magasinbælterne blev fundet. Forevist foto, ekstrakten side 697,
forklarede hun, at det godt kan passe, at de blev fundet sammen med
tøjet.

Foreholdt rapport af 16. december 2020, ekstrakten side 695, forklarede
hun, at hun har udfærdiget rapporten. Hun kan godt huske, at hun var med
til at køre tiltalte ind til sygehuset, og at tiltalte talte med en læge. Hun
kan ikke huske, at de talte om surrogatfængsling, men hun tænker, at det
var det, der var baggrunden for snakken om, hvorvidt tiltalte var
selvmordstruet.

Vidne 5 mødte som vidne

...

Vidnet forklarede, at han altid har interesseret sig for skydning, og at han
og Tiltalte skød for sjov i haven, da Tiltalte var yngre. Han og Tiltalte
havde egentlig ikke så mange fælles interesser, men de fandt en fælles
interesse for skydning, og det var hyggeligt, at de var sammen om det. De
var medlem af By 3 Skytteforening. Da Tiltalte var yngre, legede han
med våben sammen med sine venner. Tiltalte har haft mange interesser,
og Tiltalte gik meget op i det, når han havde en interesse. Han skulle vide
alt om emnet. De startede i skytteforeningen i 2015. De startede begge to
sammen. Han mener, at det var ham, der startede med at tale om det. Der
var en skytteforening i By 1, hvor de ikke følte sig velkomne. Der gik lidt
tid, og så fandt han ved et tilfælde ud af, at der var en skytteforening i By
3. Han har været instruktør i



/

side 47

foreningen. Man kan ikke sige, at Tiltalte er en god skytte, men Tiltalte
gjorde, hvad han kunne. Nogle gange kunne Tiltalte godt håndtere et
våben. Andre gange skød han meget langt ved siden af. Tiltalte har aldrig
været udadreagerende. Da Tiltalte var barn, var han vellidt og glad.

Da Tiltaltes våben blev taget af politiet, havde Tiltalte sagt, at det også
var dumt at have sit våben i en skuffe. Vidnet var ikke klar over, at
pistolen lå der. Han har altid selv været meget påpasselig med at få sine
våben låst forsvarligt inde. De har aldrig talt om våben og skydning, når
de var sammen i familien. Den eneste gang, Tiltalte var med ude ved
vidnets våbenskab, var, da vidnet skulle overtage Tiltaltes våben. Han har
selv 2 pistoler. Han var ikke klar over, at Tiltalte havde så mange
magasiner. Han har selv en del ammunition. En kasse patroner koster
omkring 135 kr. Man kan godt bruge 3 kasser patroner på en aften i
skytteforeningen, og det er billigere at købe flere kasser ad gangen. Efter
hans opfattelse var det ikke mange patroner, Tiltalte havde. Han
kontaktede politiet og spurgte, om han måtte overtage Tiltaltes våben.
Han talte også med formanden for skytteforeningen. Det endte med, at
han fik lov til at overtage dem. Det var planen, at Tiltalte skulle have dem
igen, hvis han fik lov til at skyde med dem. Vidnet havde nok våben og
ville ikke købe dem. På den anden side, skulle politiet heller ikke
ødelægge to våben, som var funktionelle, og som Tiltalte havde brugt
mange penge på at købe. Politiet har taget Tiltaltes våben igen. De tog
også nogle af vidnets patroner, og det blev han sur over. Det kan godt
være, at vidnet havde brugt nogle af Tiltaltes patroner.

Foreholdt sin forklaring til politiet, ekstrakten side 1046, forklarede han,
at det er rigtigt, at han forklarede som gengivet. Han syntes, at det var
mange magasiner. Hvis man dyrker terrænskydning, har man brug for
mange magasiner, men det havde de ikke gjort. Tiltalte interesserede sig
for at spille computer. Tiltalte spillede med sin bror og nogle kammerater.
Han var ikke bekendt med, at Tiltalte var fascineret af skoleskyderier,
men han vidste godt, at Tiltalte gik meget op i det, hvis der var noget, der
interesserede ham. Han og Tiltaltes mor har igennem flere år forsøgt at få
hjælp til Tiltalte, fordi Tiltalte led af angst. De blev afvist på psykiatrisk
sygehus, hvilket han syntes var for dårligt. Han er sikker på, at Tiltalte
ikke kunne finde på at gøre noget ondt mod nogen. Han var ikke bekendt
med, at Tiltalte havde skrevet et manifest eller optog videoer af sig selv.
Han har på et tidspunkt købt en ekstern harddisk til Tiltalte. Da Tiltalte
sad varetægtsfængslet i arresten, havde Tiltalte det meget skidt. Det er
blevet bedre, efter at Tiltalte er kommet psykiatrisk afdeling, men Tiltalte
har det næsten for godt til at være der. Det kom bag på ham, at Tiltalte
havde udtrykt had til kvinder. De kvinder, der er i familien, har aldrig
oplevet, at Tiltalte havde den holdning.



/

side 48

....

Vidne 6 mødte som vidne,
....

Vidnet forklarede, at hun stiftede bekendtskab med tiltalte den 8.
september 2020 og fulgte ham frem til, han blev anholdt. Hun har ikke
oplevet, at tiltalte har været udadreagerende. Tiltalte har ikke udvist had
eller givet udtryk for had. Tiltalte har ikke nævnt noget om sit forhold til
kvinder. Tiltalte havde en meget passioneret interesse for våben og
skydning. Tiltalte ville gerne have sine våben tilbage, og det betød meget
for ham, at han kunne gå til skydning. Hun talte med ham om, at han
kunne tage i skytteforeningen og skyde med luftvåben. Tiltalte gav udtryk
for, at han gerne ville opholde sig i naturen og eventuelt gå på jagt. Hun
har haft drøftelser med tiltalte om uddannelse og aktivering. De var på et
tidspunkt til et møde med en medarbejder fra Mariagerfjord Kommune,
men det viste sig, at tiltalte ikke var klar til aktivering på det tidspunkt.
Hun synes, hun fik en god relation til tiltalte. Tiltalte snakkede om sine
våben, hver gang de mødtes. Tiltalte ville gerne have en bestemt dato for,
hvornår han kunne få sine våben tilbage. Set i lyset af den indledende fase
og årsagen til, at de var hos tiltalte, blev hun bekymret over den store
interesse for våben. Hun var til stede under udleveringen af våbnene til
tiltaltes far. Det var en meget speciel seance, hvor tiltalte var meget glad.
Han var særligt glad for at sin Glock pistol igen. Under udleveringen blev
tiltaltes far overrasket over, at tiltalte havde så mange magasiner, hvilket
han også kommenterede på en lidt sjov måde. Han sagde noget med at
være forberedt, hvorefter tiltalte reagerede ved at smile lidt kækt.

....

Vidne 7 mødte som vidne,
....

Vidnet forklarede, at han stiftede bekendtskab med tiltalte i juni 2020.
Han fik i løbet af efteråret en god relation til tiltalte. Formålet for ham var
at identificere handlemuligheder for tiltalte. Tiltalte var meget
imødekommende, og de snakkede godt sammen. Det foregik altid stille
og roligt. Tiltalte har ikke været aggressiv, udadreagerende eller voldelig
på nogen måde. Han har ikke bidt mærke i noget særligt under
samtalerne. Han har talt med tiltalte om mange forskellige ting. De talte
en del om våben, ammunition og skydning. Han kunne godt fornemme, at
det var tiltaltes store interesse, men de talte også om naturen. Nogle
gange foregik samtalerne, mens de gik tur. De talte også om jagt, men han
kan ikke huske samtalerne i detaljer. Hver gang de var sammen med
tiltalte, snakkede tiltalte om, hvornår han kunne ansøge om at få sine
våben tilbage. Når de talte om våben, var det



/

side 49

meget detaljeret. Tiltalte ville f.eks. gerne kende straffen for ulovlig
opbevaring af våben. Han opfattede det sådan, at tiltalte havde en stor
interesse i våben. Ved overdragelsen af tiltaltes våben til tiltaltes far, var
både tiltalte og vidnet til stede. De havde en snak om overdragelsen,
inden den fandt sted. Tiltaltes far syntes, at der var mange magasiner og
meget ammunition, og han studsede over det, og sagde: "Det var godt nok
mange". Han mener ikke, at tiltalte kommenterede på det. Det var hans
opfattelse, at tiltalte var særligt glad for at se Glock pistolen igen. Tiltalte
ville gerne holde pistolen, men det vidste tiltalte godt, at han ikke kunne
få lov til. Han synes, det var meget naturligt, at tiltalte gerne ville vide,
hvad konsekvensen af den ulovlige besiddelse var.
..."

---oo0oo---

Der er afgivet følgende forklaring af tiltalte under hovedforhandlingen den 27.
januar 2022:

"...
Foreholdt dataaflæsning fra den 5. oktober 2020, ekstrakten side 7243-
7254, forklarede han, at han har foretaget de pågældende søgninger. Han
søgte meget på nettet om mange forskellige emner. Han søgte bl.a. på,
hvordan det ville påvirke andre, hvis han begik selvmord ved at springe
ud foran et tog. Han læste en artikel om, at en togfører var blevet
traumatiseret, og blev nysgerrig på emnet. Han har fantaseret om at hoppe
ud foran et tog, men han har også tænkt, at det ville gøre rigtigt ondt, hvis
det ikke lykkedes.

Foreholdt dataaflæsning den 30. november 2020, ekstrakten side 7525-
7527, forklarede han, at han søgte på det, han syntes, lød interessant. Der
var ikke nødvendigvis en rød tråd i hans søgninger.

Foreholdt dataaflæsning den 8. december 2020, ekstrakten side 7553,
forklarede han, at han så noget om bankrøverier, da det var nostalgi for
ham. Det er også årsagen til, at han kigger i de ting, han tidligere har
gemt på sin computer. Han sad meget ved sin computer. De fleste dage
sad han ved sin computer hele dagen, bortset fra når han gik en tur.

Forevist foto fra våbenhandleren Navn, ekstrakten side 7681, forklarede
han, at det er rigtigt, at han var inde på den side. Han var nysgerrig, og
han kan godt have trykket på billedet med AR15 riflen. Det kan også
være, at han kom til at trykke på det sorte betalingsfelt ved en fejl,
hvorefter betalingsanmodningen kom frem på skærmen. Han mener kun,
at han klikkede på billedet for at få mere information. Han ved ikke, hvad
0,1040 bitcoin svarer til, men det er et meget højt beløb. Foreholdt, at det
svarer til 25.000 kr., forklarede han, at det ikke



/

side 50

er noget, han har undersøgt nærmere.

Foreholdt søgning på ”nordisk våbenforum ruger 10/22 semi auto” den
14. december 2020, ekstrakten side 7688, forklarede han, at det er et
våben, der kan bruges til jagt og købes lovligt. Han var interesseret i
våben og jagt og søgte viden herom både på dark web og på det
almindelige internet.

Foreholdt indlæg på incels.co den 20. august 2018, ekstrakten side 169,
forklarede han, at han lavede et lidt ”edgy” opslag om Person 1's ofre
med henblik på at få anerkendelse på forummet. Foreholdt indlæg på
Sanctioned Suicide den 31. december 2018, ekstrakten side 165,
forklarede han, at han var deprimeret over, at han sad alene nytårsaften.
Han havde spist hos sine forældre men var derefter taget tilbage til sin
lejlighed. Foreholdt indlæg på incels.co den 3. september 2018,
ekstrakten side 201, forklarede han, at indlægget er udtryk for en generel
interesse for våben. Foreholdt indlæg på Sanctioned Suicide den 28.
september 2018, ekstrakten side 186, forklarede han, at han på det
tidspunkt spekulerede meget på at få hjælp, men at han var bange for, at
han ville miste sine våben. Foreholdt indlæg på incels.co den 28. juni
2019, forklarede han, at det var et opslag, han lavede i studenterugen.
Han tænkte, at det ville være originalt, og at han derfor ville få mange
kommentarer på det. Han var ude at gå, da han så studenterne i en lastbil,
hvor de festede og havde det sjovt. Han forestillede sig, at han var barsk
og kiggede på studenterne, ligesom Anakin Skywalker gør det på tiltaltes
profilbillede. Normalt ville det bare være noget, der foregik inde i hans
hoved, men i den her situation kiggede han på studenterne i
virkeligheden. Hvis studenterne havde lagt mærke til ham, ville de nok
bare have set ham som autistisk.

Han startede med at skrive på incels.co og forummet om Columbine High
School skyderiet. Efter 2018 skrev han mest på Sanctioned Suicide
samtidig med, at hans aktivitet på de andre sider blev mindre. Særligt på
incels.co gik brugerne meget op i, hvor mange indlæg man skrev, og man
blev belønnet, hvis man nåede et vist antal. På Sanctioned Suiside gik
brugerne mere op i kvaliteten af indlæggene, og det passede bedre til
ham. Han oprettede først en profil på Sanctioned Suicide efter den første
dato for V-day.

Forevist fotos fra sin lejlighed, ekstrakten side 707 og frem, forklarede
han, at det var sådan, hans lejlighed typisk så ud. Forevist foto side 710
forklarede han, at kasserne ved enden af sengen indeholdt gamle
skolebøger og ting fra børnehaven. Han havde også mange nostalgiting i
en skuffe under sin seng. De 2 elefanthuer, som blev fundet under
ransagningen, lå bl.a. i skuffen under sengen. Han havde huerne, da han
tidligere havde været interesseret i bankrøverier. Han havde valgt at
beholde huerne.



/

side 51

Forevist foto, ekstrakten side 6281, forklarede han, at det var en liste med
ting, han skulle huske at gøre, inden han begik selvmord. Han kan ikke
huske, hvornår han lavede listen, men han mener, at det var i perioden fra
2018 til 2020. Det kan også have været før 2018, men det kan ikke have
været før 2015. Brevet, ekstrakten side 6282, er til hans forældre og
søskende, så de kunne få adgang til at se bl.a. hans videoer.

Efter afspilning af video, optaget den 29. april 2019, ekstrakten side 9666,
fra 00.03.43, forklarede han, at han på det tidspunkt havde opgivet tanken
om V-day. Når han alligevel nævner det på videoerne, er det fordi, han
blev nostalgisk omkring emnet, ligesom når han kiggede i gamle ting.

Efter afspilning af samme video fra 00.06.55 forklarede han, at han, da
han optog videoen, havde boet i lejligheden på Adresse 1 i 8 måneder.
Det var i august 2018, han flyttede ind i lejligheden. Han havde tidligere
boet sammen med sin lillebror, Person 2, men tiltalte ville være sikker på,
at Person 2 ikke fik problemer med politiet efter V-day, og derfor flyttede
han for sig selv.

Efter afspilning af samme video fra 00.18.30 og foreholdt, at han på
samme tidspunkt skrev om had i manifestet, forklarede han, at han rettede
sit had indad og ikke ud mod omverdenen. Han havde en opfattelse af, at
det var ham selv, der var noget forkert ved.

Efter afspilning af samme video fra 00.22.00 forklarede han, at han
fantaserede om selvmord. Han researchede om emnet og tænkte meget på
det. Han så det sådan, at der var forskel på den person, han gerne ville
være, og den person, han egentlig var. Han taler også herom i en video fra
den 23. december 2019, hvor han kalder den person, han gerne ville være,
for egoet. Han interesserer sig meget for psykologi, og han ville gerne
forsøge at forstå de tanker, han havde.

Efter afspilning af video optaget den 2. april 2020, ekstrakten side 9658,
fra 00.04.34, forklarede han, at han ikke kan huske, hvorfor han lavede
videoen, men det var nok, fordi han var nostalgisk om sin barndom og sit
barndomshjem med den flotte natur. Han følte sig ikke hjemme i sin
lejlighed, og han kaldte den derfor ”sin lejlighed” og ikke ”sit hjem” .

Efter afspilning af samme video fra 00.13.00 forklarede han, at han ikke
nævner noget om den 27. marts og en pistol, fordi det ikke var noget, der
var sket i virkeligheden. Hvis det var sket, ville han helt sikkert have
nævnt det den 2. april.
..."



/

side 52

Tiltalte er ikke tidligere straffet.

Tiltalte har været mentalundersøgt. Det fremgår af erklæringen af 11. maj 2021,
at

"...
Konklusion
Observanden findes herefter sindssyg, idet han opfylder kriterierne for
Diagnose 2 i svær grad, og det kan ikke sikkert udelukkes, at han er ved
at udvikle Diagnose 3. Dette er vurderet på baggrund af en forstyrret
empatiforståelse, voldelige fantasier, bizar adfærd, social isolation på
trods af et intakt socialt behov samt hyperintentionalitet. Det må ligele-
des antages, at han i perioden for den påsigtede kriminalitet var sinds-syg.
Dertil fås bl.a. indtryk af kropslige vrangopfattelser, usikkert selv-billede
og en tænkning præget af privathed. Han er normalt begavet, og han har
ikke været påvirket af alkohol eller rusmidler i perioden for den påsigtede
kriminalitet.

Observanden er en nu 27-årig mand, ikke tidligere straffet og med en tryg
opvækst med far, mor, en halvsøster og to yngre brødre. Hans halvsøster
og den ældste bror er diagnosticeret med Diagnose 4, ligesom begge
forældre er førtidspensionister, men observanden mener ikke at have lidt
herunder. Observanden gik et år i børnehaven og har gået på forskellige
forskellige folkeskoler. Han har altid med evnet at etablere venskaber,
ligesom han har været involveret i diverse sports- og fritids-aktiviteter.
Han har ikke manglet noget materielt. Observanden har ik-ke gennemført
videregående uddannelse eller erhvervs-uddannelse. Han har haft et
længerevarende misbrug af cannabis, ligesom han også har haft et
alkoholoverforbrug med sideløbende misbrug af vanedan-nende,
beroligende medicin af benzodiazepintypen, ligesom han har prøvet
amfetamin og kokain. Observanden har dog ikke haft et misbrug i
perioden for det påsigtede.

Observanden er disponeret for gennemgribende udviklingsforstyr -relse,
idet flere i familien er diagnosticeret med Diagnose 4. Selv er han in-
denfor de seneste år udredt herfor og diagnosticeret med Diagnose 1 og
Diagnose 5.

Ved mentalundersøgelsen vurderes der, som beskrevet, snarere at være
tale om en lidelse indenfor det skizofrene spektrum, Diagnose 2 eller
Diagnose 3 i udvikling.

Observanden er herefter omfattet af straffelovens § 16 stk. 1.

Såfremt han findes skyldig i det påsigtede, skal som mest formålstjenlig
foranstaltning til imødegåelse af risikoen for fremtidig ligeartet krimi-
nalitet jf. samme lovs § 68, 2. punktum, anbefales dom til anbringelse i



/

side 53

psykiatrisk afdeling.

Set i lyset af sanktionsanbefalingen er spørgsmålet om forvaring ikke
relevant.
..."

Sagen har været forelagt Retslægerådet, der i en erklæring af 9. september 2021
har udtalt,

"...
Med sagens tilbagesendelse skal Retslægerådet, på baggrund af til-sendte
akter med retspsykiatrisk erklæring af 11. maj 2021 ved Overlæge,
Retspsykiatrien, Aarhus Universitetshospital, ud-tale, at Tiltalte muligvis
befinder sig i en tilstand, der kan ligestilles med sindssygdom og
ligeledes muligvis var i samme tilstand i tidsrummet for det påsigtede,
hvor han kan have været påvirket af alkohol, hash eller andre rusmidler,
men der er ikke mistan-ke om en patologisk rustilstand. Han er normalt
begavet og lider ikke af epilepsi eller anden organisk hjernelidelse.

Tiltalte er opvokset med samlevende forældre samt en halvsøster og to
yngre brødre under almindeligt gode forhold. Han har 10. klasses
afgangseksamen og har efterfølgende for-søgt sig med slagter-,
mekaniker- og kokkelære, men måtte opgive på grund af psykiske
problemer i form af Diagnose 5, depressive symptomer og problemer med
at spise. Efter nogle år på kontanthjælp påbegyndte han HF-studier, men
fik ikke afsluttende eksamen. Tiltalte flyttede hjemmefra 18 år gammel,
men flyttede hjem igen efter et år. Herefter har han boet til leje med sin
lillebror, men bor aktu-elt selvstændigt i studiebolig. Han har haft
kærester frem til 20-års al-deren, hvorefter han har været enlig, og han
lever socialt isoleret kun med kontakt til sin familie og få venner.

Fra 13-års-alderen begyndte Tiltalte at dyrke forskellige subkulturelle
miljøer, som han er fortsat med frem til aktuelle, men i de senere år har
det udelukkende fundet sted på inter-nettet i forskellige chatfora. Hans
interesser har vedrørt våben, selv-mord, bankrøveri, skoleskyderier og
massemordere samt had til kvin-der, hvilket han har brugt meget tid på at
ytre sig om, foruden at han har udfærdiget, hvad han kalder et manifest.
Heri beskriver han voldeli-ge holdninger, fantasier og tanker, blandt andet
om massedrab.

Fra 2013 har Tiltalte periodisk været i ambulant kontakt med
hospitalspsykiatri, først Center for Selvmords-forebyggelse, idet han har
påtrængende selvmordstanker og depres-sive symptomer. I 2015 rejstes
mistanke om Diagnose 4lidelse, men først i 2019 blev Diagnose 1 stillet.
Ligeledes i 2019 blev Tiltalte fundet misbrugende af alkohol og



/

side 54

vanedannende beroligende medicin, han blev indlagt til afrusning og
abstinensbehandling, og en nedtrapningsplan blev påbegyndt. Ved af-
slutningen viderehenvistes Tiltalte til kommunalt misbrugscenter. Han har
i flere omgange modtaget samta-leterapeutisk behandling.

Selv forklarer Tiltalte, at han siden 20-års alderen har mistet lysten til
noget som helst, herunder til sex, følelsesli-vet er afbleget, og hans
sociale kompetencer er forsvundet. Fra at have levet et aktivt og
udadvendt teenageliv, blev han nu mere introvert og begrænset af såvel
fysiske som psykiske problemer. Hertil fik han pro-blemer med sit
udseende, som han ikke fandt maskulint og tiltrækkende set fra en
kvindes synspunkt. Samtidig mener Tiltalte sig i besiddelse af en særlig
bevidsthed og indsigt i livets store spørgsmål. Endelig er hans døgnrytme
forstyrret, og han er hy-persensitiv over for sanseindtryk.

Ved aktuelle mentalundersøgelse ses overlødige og paranoide ideer,
ejendommelig kropsopfattelse og en overoptagethed af voldelige, men
også selvdestruktive fantasier og planer. Der er formelle forstyrrelser af
tankegangen, som er konkret og privat, og sproget er påfaldende. Kon-
takten med ham er også abnorm, og han mangler adækvat følelsesmæs-
sigt medsving. Personlighedsmæssigt ses excentriske, narcissistiske og
histrione træk.

Retslægerådet finder herefter, at Tiltalte muligvis er omfattet af
straffelovens § 16, stk. 1, og er dette ikke tilfæl-det, er han med sikkerhed
omfattet af samme lovs § 69. Såfremt Tiltalte findes skyldig i det
påsigtede, skal Ret-slægerådet, som mest formålstjenlig foranstaltning til
imødegåelse af en betydelig, og formentlig i et vist omfang af hans
psykiske helbredstils-tand afhængig, risiko for fremtidig ligeartet
kriminalitet, jf. straffelo-vens § 68, 2. pkt., anbefale dom til anbringelse i
psykiatrisk afdeling.
..."

Rettens begrundelse og afgørelse

Der er under sagen afsagt følgende kendelse om skyldsspørgsmålet:

Skyldkendelse:

Forhold 1

Alle dommere og nævninger udtaler:

Det kan efter bevisførelsen og i overensstemmelse med tiltaltes forklaring
lægges til grund, at tiltalte i 2015 begyndte at interessere sig for masseskyde-
rier, og at han besluttede, at han ville udføre et masseskyderi på en eller flere



/

side 55

skoler i den hensigt at dræbe så mange som muligt. Dagen for skyderiet, der
skulle foregå mellem den 20. og 23. august 2018, kaldte tiltalte for V-dag.
Tiltalte begyndte herefter planlægningen af V-dag ved at udarbejde et mani-
fest, tilegne sig skydefærdigheder, opnå våbentilladelse, anskaffe sig våben,
magasiner og ammunition, købe en bil, rekognoscere på skoler og uddannel-
sesinstitutioner, søge oplysninger på internettet om skoler i området omkring
Aarhus og anskaffe sig beklædning, herunder flere magasinbælter, således at
tiltalte efter eget udsagn i august 2018 havde anskaffet det nødvendige ud-styr,
foretaget den nødvendige research og intet manglede for at udføre sin plan for
V-dag. Retten finder på denne baggrund, og efter indholdet af mani-festet og
det oplyste om tiltaltes søgninger, indlæg på internettet og indhol-det af de
afspillede videosekvenser, at tiltaltes forklaring om, at planen alene var en
fantasi, må tilsidesættes som utroværdig, og at det må lægges til grund, at
tiltalte forud for august 2018 havde fortsæt til at begå manddrab.

Det må videre efter tiltaltes forklaring, sammenholdt med indholdet af mani-
festet og de afspillede videosekvenser, lægges til grund, at tiltalte i august 2018
besluttede at udskyde sin plan for V-dag, ligesom han flere gange i de følgende
år udskød fuldbyrdelsen som følge af vanskeliggørende omstændig-heder i
form af bl.a. dårligt vejr, familiebegivenheder, økonomiske forhold og covid-19
relaterede skolelukninger.

Efter det dokumenterede om karakteren af tiltaltes aktiviteter i perioden efter
august 2018 og frem til anholdelsen den 16. december 2020, finder retten det
ubetænkeligt at tilsidesætte tiltaltes forklaring om, at det hele var en fantasi, og
at han efterhånden mistede interessen for at udføre et eller flere massesky-
derier. Retten har herved navnlig lagt vægt på indholdet af manifestet, som
tiltalte fortsatte med at skrive på frem til juli 2019, indholdet af videosekven-
serne, hvor tiltalte flere gange og helt frem til den 27. april 2020 gav udtryk for
en fascination af masseskyderier og et ønske om at dræbe og fuldende sin plan
for V-dag, sammenholdt med tiltaltes utallige søgninger og indlæg på in-
ternettet med relation til emnet, herunder søgninger på skoler, skoleskemaer og
planer for skoleferier og senest i form af søgninger på våben, særligt på en AR-
15 riffel den 13. december 2020, hvilket fremkaldte en betalingsanmod-ning.

Retten finder det således godtgjort, at tiltalte ikke på noget tidspunkt ende-ligt
opgav sin plan for V-dag, men blot flere gange udsatte fuldbyrdelsen he-raf, og
i øvrigt fortsatte sine forberedelseshandlinger helt frem til anholdelsen den 16.
december 2020 og herved bestyrkede sit forsæt. Med de begrænsnin-ger, at det
ikke mod tiltaltes benægtelse kan anses for godtgjort, at tiltalte havde planlagt
at begå skyderier på skoler eller lignende institutioner i Nord-jylland, og at
tiltaltes søgning på en børnehave og besiddelse af elefanthuer havde relation til
tiltaltes plan for V-dag, findes det herefter bevist, at tiltalte er skyldig i den
rejste tiltale.

Forhold 2



/

side 56

Alle dommere og nævninger udtaler:

Det kan efter tiltaltes forklaring, der støttes af de afspillede videosekvenser,
billeder fra Skole 1 og mobilbilletten, fundet på tiltaltes telefon, lægges til
grund, at tiltalte den 27. marts 2020 tog bussen fra By 1 til By 2, hvor han
købte mad på OK Plus. Det kan endvidere lægges til grund, at tiltalte på
daværende tidspunkt havde våbentilladelse og rådighed over fle-re pistoler.

På de afspillede videosekvenser fra den 5. april 2020 og den 27. april 2020
udtaler tiltalte 3 gange, at han den 27. marts 2020 havde medbragt en pistol,
herunder at han ”sad på den bænk der med pistolen til hovedet og en kugle i
kammeret” . På sekvensen fra den 22. marts 2020 omtaler tiltalte tillige sin plan
om at tage til By 2 og medbringe en pistol.

Efter tiltaltes detaljerede og gentagne udtalelser om den medbragte pistol og
anvendelsen heraf, sammenholdt med at det efter tiltaltes forklaring og den
øvrige bevisførelse må lægges til grund, at tiltalte ikke andre steder i de do-
kumenterede dele af manifestet og videosekvenserne har skrevet eller har ud-
talt sig om handlinger, han ikke har foretaget, har retten fundet grundlag for at
tilsidesætte tiltaltes forklaring om, at den del af udtalelserne, der omhand-ler
pistolen, var ren fantasi. Herefter, og da tiltalte medbragte en skarpladt pistol på
et offentligt tilgængeligt sted, sammenholdt med oplysningerne om tiltaltes
psykiske tilstand, herunder hans gentagne udtalelser om sin lyst til at dræbe,
finder retten det bevist, at tiltalte har besiddet pistolen under særligt skærpende
omstændigheder. Tiltalte findes derfor skyldig i overensstemmelse med den
rejste tiltale.

Forhold 3

Alle dommere og nævninger udtaler:

Tiltalte har erkendt sig skyldig. Erkendelsen støttes af sagens øvrige oplys-
ninger, herunder navnlig forklaringen afgivet af Vidne 3 om de genstande, der
blev fundet og beslaglagt i forbindelse med ransagnin-gen den 12. juni 2020.
Det findes herved bevist, at tiltalte er skyldig i den rej-ste tiltale.

Herefter

bestemmes:

Tiltalte, er skyldig i forhold 1, med den begrænsning at institutionerne alle lå i
Østjylland, og at søgningen på en bør-nehave og besiddelsen af elefanthuerne
ikke kan anses for omfattet af forbe-redelseshandlingerne.

Tiltalte er skyldig i forhold 2.



/

side 57

Tiltalte er skyldig i forhold 3.

Sanktionsspørgsmålet

Tiltalte har overtrådt straffelovens § 237, jf. § 21, § 192 a, stk. 1, nr. 1, jf. stk. 3,
jf. våbenlovens § 10, stk. 1, jf. § 2, stk. 1, jf. § 1, stk. 1, nr. 1, og nr. 3, og
våbenbekendtgørelsens § 59, stk. 1, jf. § 24, stk. 1, jf. stk. 2 og stk. 4, jf.
våbenlovens § 1, stk. 1, nr. 1, nr. 2 og nr. 3.

Efter Retslægerådets erklæring finder retten, at tiltalte på gerningstidspunktet
befandt sig i en tilstand, der var betinget af mangelfuld udvikling, svækkelse
eller forstyrrelse af sine psykiske funktioner.

Retten finder, at det er mere formålstjenligt i stedet for at idømme straf at træffe
bestemmelse om foranstaltninger efter straffelovens § 68, 2. pkt. Da mindre
indgribende foranstaltninger ikke findes tilstrækkelige, skal tiltalte an-bringes i
psykiatrisk afdeling som påstået.

Under hensyn til arten af den pådømte kriminalitet fastsættes ingen længste-tid
for foranstaltningen, jf. straffelovens § 69 a, stk. 2.

Længstetiden for tiltaltes ophold i institution fastsættes med samme begrun-
delse til 5 år, jf. straffelovens § 69 a, stk. 1.

Retten tager påstanden om konfiskation til følge, jf. straffelovens § 75, stk. 2 og
§ 77a, 1. pkt.

Tiltalte har under denne sag været frihedsberøvet fra den 16. december 2020.

Thi kendes for ret:

Tiltalte, skal anbringes i psykiatrisk af-deling.

Der fastsættes ingen længstetid for foranstaltningen.

Længstetiden for tiltaltes ophold i institution er 5 år

Hos tiltalte konfiskeres:
en mobiltelefon af mærket Samsung med IMEI nr. 1
(kosternummer 400)
en mobiltelefon af mærket HTC med IMEI nr. 2 (kosternummer 419)
en stationær computer (kosternummer 420)
en stationær computer af mærket HP (kosternummer 508)
en bærbar computer af mærket Asus (kosternummer 509)



/

side 58

tre ekstern harddiske af mærkerne Seagate og Toshiba (kosternummer
421, 423 og 427)
tre usb-stik (kosternummer 418, 424 og 425)
fem magasinbælter (kosternummer 403 og 404)
to pistolhylstre (kosternummer 405 og 428)
taktisk beklædning bestående af en vest af mærket Tropical, et par støvler,
et par handsker af mærket 511 Tactical, et par bukser af mærket Rotcho
Battle, en sweater, to bælter, en kasket af mærket 511 Tactical og et par
strømper (kosternummer 406-414) samt
to elefanthuer (kosternummer 416).

Tiltalte skal betale sagens omkostninger.

Dommer 1 Dommer 2 Dommer 3



/